
Den norske Gjøa-Ekspedition, der lededes af Kaptajn Roald Amundsen, var
blevet til paa Forslag af denne selv. Den havde til Formaal at foretage
Undersøgelse over Jordmagnetismen i Nærheden af Jordens magnetiske
Nordpol. Denne Pol er ikke noget fastliggende Punkt, men dens Bevægelse
foregaar dog kun over et forholdsvis lille Omraade, inden for en Cirkel
med en Radius af ca. 100 engelske Mil og med Centrum beliggende paa
Halvøen Boothia Felix omtrent paa 70° Nordbredde og 97° Vestlængde.

Inden for dette Omraade ligger Kong Williams Land, den sydligste 0 i
den store Gruppe af Polarøer, der kaldes det nordamerikanske Arkipelag
(d. e. Øhav), fordi den ligger Nord for det nordamerikanske Fastland og
danner som en Slags Fortsættelse af dette et Stykke op mod Nordpolen.

Paa Sydsiden af denne 0 opslog Ekspeditionen sit Standkvarter i en
Bugt, der kaldtes Gjøa Havn efter Ekspeditionens Skib.

Her byggedes et Hus, i hvilket der opstilledes magnetiske Instrumenter
af samme Art som de, der

benyttes paa de store Observatorier rundt om i Verden. Fra
Hovedkvarteret foretoges Baad- og Slæderejser i Omegnen, paa hvilke de
nødvendige astronomiske og magnetiske Rejse-Instrumenter medførtes til
Oprettelse af midlertidige Stationer. Senere hen vil vi komme tilbage
til en nærmere Omtale af Jordmagnetismen og den Maade, hvorpaa
magnetiske Undersøgelser foretages. Foreløbig skal det blot siges, at
Ekspeditionen løste sin Opgave gennem en toaarig Række af
Undersøgelser. Den godtgjorde derved sin Ret til at kaldes
videnskabelig, og den sikrede sig ved sine Resultater en Plads i Rækken
af Ekspeditioner, der har blivende Betydning.

Dog, hvad der særlig bidrog til, at Ekspeditionen flk Ry langt udover
Videnskabsmændenes Kreds, og til at Roald Amundsens Navn altid vil
blive nævnet blandt de ypperste af Jordens Opdagelsesrejsende, var det,
at det udover Ekspeditionens egentlige Opgave lykkedes at løse endnu en
anden, det gamle Problem, Nordvestpassagen.

For at forstaa den store Betydning af dette Resultat, vil det
imidlertid være nødvendigt at kaste et Blik paa NV.-Passagens Historie.

Spørgsmaalet om en nordvestlig Søvej til Østasien fødtes, da Columbus
opdagede Amerika i 1492, og det blev igennem de følgende Aarhundreder
en af de vigtigste Drivfjedre til Søfartens Fremme. Columbus udførte
sin Opdagelse for den spanske Krone, og Spanierne vaagede med Nidkærhed
over, at ingen anden Nation skulde høste Fordel af denne nyopdagede Vej
til »Indien«. Thi det maa erindres, at det var først efter Columbus's
Død, at man fandt ud af, atIndledning.

det af ham opdagede Land slet ikke var Indien, men en hel ny
Verdensdel. I Columbus's Tid opfattede man det saaledes — og han selv
delte denne Tro — at man her havde fundet Østkysten af det Land Indien,
om hvis Rigdomme man gjorde sig fabelagtige Forestillinger, byggede
dels paa eventyrlige Sagn, der gaar helt tilbage til Oldtiden, og dels
paa de Skildringer, der var bragt hjem til Evropa af forskellige
middelalderlige Rejsende. Rlandt disse maa først og fremmest nævnes den
navnkundige Venezianer Marco Polo1, der havde opholdt sig i Kina i
mange Aar (1272—95) og hvis mærkelige Beretninger selv Middelalderen
tildels fandt utrolige, skønt det senere har vist sig, at de i mange
Henseender hvilede paa rigtige Iagttagelser.

Kort efter Amerikas Opdagelse fandt imidlertid Portugiserne Vejen Syd
om Afrika2 til det rigtige Indien (1498), og deres Skibe hjemførte nu i
den følgende Tid Aar for Aar rige Ladninger af de dengang saa sjældne
Krydderier, af Silketøj o. s. v.

For at sikre sig selv Fordelene af deres Opdagelser havde Spanien og
Portugal allerede 1494 sluttet en Overenskomst, hvorved de lovede
gensidig at respektere hinandens »Interessesfærer« : Spanierne maatte
ikke sende Skibe mod Syd langs Afrikas Kyst, og Portugiserne maatte
ikke komme Vest for en Linie fra Nord til Syd 370 Mil Vest for de
Kapverdiske Øer. Saaledes var de andre søfarende Nationer altsaa
udelukkede fra de nyfundne Handelsveje, og det var da nærliggende at
forsøge paa at omsejle det nye

1 Se G. Bang: Marco Polo (»Folkelæsning« Nr. 207).

2 Se Johs. Knudsen: Søvejen til Indien (»Folkelæsning« Nr. 248).6

Land, om hvis Udstrækning man endnu intet vidste, og ved at gaa Norden
om det naa over til det attraaede Indien. Tilmed mente man, at denne
Vej maatte være langt kortere end de andre Syd om Afrika og Sydamerika.
Men det blev da til at begynde med at styre Kursen Nordvest ud fra
Evropa udover Atlanterhavet, om man vilde opsøge denne Passage (Vej)
Norden om det nye Land. Saaledes blev Navnet »Nordvestpassagen« til.

England var den første Nation, der forsøgte sig paa dette Foretagende.
Engelske Købmænd udrustede i 1497 en Ekspedition under Kommando af John
Cabot. Denne var ikke selv Englænder, men Genueser ligesom Columbus, og
hans italienske Navn var Giovanni Gabotto. Han sejlede dristigt over
Atlanterhavet og traf paa en Kyst, sandsynligvis Labradors, som han
fulgte mod Nordvest, indtil Drivisen tvang ham til at vende. Han gjorde
Landgang et Par Steder og var saaledes den første Evropæer, der siden
Vikingernes Tid satte Foden paa Amerikas Fastland. Selv forstod han
næppe, hvor meget han havde opdaget; ligesom Columbus troede han nemlig
at være kommet til Asiens Østkyst. Og hjemme regnede man i hvert Fald
ikke hans Opdagelse for noget videre; thi i et Regnskab fra Henrik d.
VII's Civilliste finder man følgende Post: »10de August 1497. Til ham
der fandt den nye 0 10 Pd. Sterling.« Paa en ny Rejse Aaret efter, som
man for øvrigt ikke ved meget om, besejlede Cabot sandsynligvis den
amerikanske Kyst langt sydefter, maaske helt ned til Florida indtil ca.
30° N. Br.

Hans Søn, Sebastian Cabot, optog Arbejdet efter ham, og disse to
Rejsendes Opdagelser bidrog megetIndledning.

til, at man lærte at opfatte Amerika som det, det var, en hel ny
Verdensdel.

Efter Englænderne tog Portugiserne fat. Flere Ekspeditioner udsendtes
fra 1500—1524. Særlig bekendt blev Brødrene Cortereales 3 Rejser. De
opdagede paa disse Ny Foundland Bankernes Fiskerigdom, men gjorde
iøvrigt ikke store geografiske Opdagelser ud over Caboternes. De omkom
begge paa deres tredie Rejse og blev saaledes Nordvestpassagens første
Martyrer.

Da det paa disse forannævnte Ekspeditioner havde vist sig uhyre
vanskeligt, ja maaske umuligt, at trænge frem mod Nordvest, søgte man
nu at naa sit Maal ad andre Veje. I de følgende Aartier sendtes
Ekspeditioner ud for at prøve at naa Indien, dels over selve Nordpolen,
dels mod Nordost, søgende en »Nordostpassage« Norden om Asien. Men
uovervindelige Vanskeligheder taarnede sig op overalt; Isen lukkede sig
om Skibene og skruede dem ned, Skørbugen slog Mandskaberne ihjel under
Overvintringerne. Her var om muligt endnu værre, end Amerika-Vejen
havde været, og saa forsøgte man sig da atter mod NV.

Det er igen Englænderne, der gaar i Spidsen. Dronning Elisabeth
udsender Martin Frobisher paa tre Rejser fra 1576—78. Han naaede den
sydlige Del af den store 0, der senere er kaldet Baffin Land, og
opdagede Frobisher Bugten, som han antog for Begyndelsen af en Passage.
Senere hen viste det sig imidlertid slet ikke at være noget Stræde, men
en lukket Bugt.

Endskønt han vendte to Gange tilbage til disse Farvande, sidste Gang
endog med 15 Skibe, var det dog kun lidet, han føjede til de
Opdagelser, han selvGjøa-Ekspeditionen.

1. Kort over det nordamerikanske Arkipelag.Indledning.

havde gjort paa sit første Togt. Han havde nemlig den Gang fundet
spredt paa Kysten en uhyre Mængde af en sortagtig tung Stenart, som man
mente var guldholdig, og de talrige Skibe, han siden hen førte med sig,
var bestemte til at fragte denne Erts hjem til England. Der kom ogsaa
store Skibsladninger med, men desværre for Dronning Elisabeth viste
Stoffet sig ved nærmere Undersøgelse at være Svovlkis, et Mineral uden
synderlig Værdi.

Større geografiske Resultater bragte John Davis's Rejser 1585—1587. Ved
disse fik man Kendskab til Grønlands Vestkyst fra Kap Farvel til
Sandersons Hope (Upernivik) og paa den amerikanske Side fra Kap Dyer
paa Cumberland Halvøen netop over Polarkredsen ned til Frobishers
Opdagelser paa Labrador Kysten. Den sydlige Del af Farvandet mellem
Grønland og Raffin Land kaldes derfor efter ham Davis Strædet.

Ikke mindre Interesse har Englænderen Henry Hudsons Rejser (1607—11).
Han forsøgte først at naa sit Maal ved at gaa lige over Nordpolen, men
naturligvis forgæves. Paa sine senere Rejser vendte han sig da mod
Nordvest. Hans sidste Rejse gik gennem Hudson Strædet ind i Hudson
Bugten, det mægtige Indhav i Nordamerikas Nordost-Hjørne. Disse
Farvande havde ganske vist delvis været kendt før. Fro-bisher havde
først set Hudson Strædet, og portugisiske Fiskere havde endog været
inde i Bugten. Men naar den store Søfarendes Navn er knyttet til disse
Farvande, skyldes det maaske mest hans tragiske Skæbne. Efter endt
Overvintring i den sydostlige Del af Hudson Bugten vilde han nærmere
undersøge denne. Dette passede imidlertid ikke hans Mandskab, de vilde
hjem. Saa gjorde de Mytteri og satte Hudson, hans Søn og otte syge
Matroser ud i en Baad og sejlede10

Gjøa-Ekspeditioneil.

fra dem. Deres Udaad rygtedes, da de var kommet hjem, og de har sikkert
maattet lide deres velfortjente Straf.

Der blev nu i Løbet af de følgende Aar udsendt flere Ekspeditioner for
at lede efter de forsvundne; men de bragte ingen Oplysninger om ham og
hans Folk. Hudson var og blev forsvundet. Eet blev der dog opnaaet ved
disse Rejser, at Bugten blev omsejlet og at det viste sig, at her kunde
det ikke nytte at lede efter en Nordvestpassage: Bugten var omgivet af
Land. Senere hen, da man lærte disse Egne nøjere at kende, viste det
sig ganske vist, at der helt oppe imod Nord i Hudson Bugten findes et
smalt Stræde, »Fury- og Hekla Strædet«, gennem hvilket et Skib kunde
trænge vestover, hvis Isen vilde tillade Gennemfart. Men endnu har dog
intet Skib passeret denne Vej.

Hudsons Rejser flk en anden Betydning udover den rent geografiske, idet
Hvalfangsten i disse Egne nu tager sin Begyndelse, delvis paa Grund af
hans Beretning om Hvalernes Talrighed.

Ogsaa vi Danske har i hine Tider taget Del i Efterforskningen, idet
Christian den 4de i Aaret 1619 udsendte to Skibe under Kommando af Jens
Munk. Han løb ind i Hudson Bugten og gik i Vinterkvarter ved Churchill
Floden i Bugtens Vest-Hjørne. Ekspeditionen flk dog kun en krank
Skæbne, Skørbugen tog de fleste af hans Folk, saa at han kun havde to
Mand tilbage, da Isen om Foraaret brød op. Derved var han afskaaret fra
at udrette noget som helst, og han og hans to Mand maatte prise sig
lykkelige, om de overhovedet kunde faa deres Hjemland at se igen. Der
var intet andet for end at søge hjemover. Han efterlod derfor sit
største Skib og gik til Søs med detIndledning.

mindste, og det lykkedes ham virkelig, under store Farer, at naa hjem
til Danmark1.

Som den sidste i Rækken af disse kække Søfarende skal nævnes Baffin,
der i 1616 trængte op igennem Davis Strædet og besejlede Farvandet
Norden for dette, den store Havbugt, der er kaldet Baffin Bugt efter
ham. Han passerede paa sin Vej Lancaster Sund, Hovedindgangen til
Nordvestpassagen, men gjorde den skæbnesvangre Fejl at antage den for
en lukket Bugt.

Baffins Rejse kan anses for det afsluttende Forsøg paa at finde en
brugelig Handelsvej til Indien Nord om Amerika. Der skulde da ogsaa
hengaa 200 Aar efter ham, førend nogen Skibskøl atter pløjede disse
Farvande. Man var dengang ikke kommet saa vidt i Kultur, at man kunde
tænke sig at ofre større Summer paa Foretagender af ren videnskabelig
Art. Dette laa for en stor Del deri, at Datiden manglede Forudsætninger
for at udruste en Ekspedition, der i det hele taget kunde give Udbytte.
Den kendte ikke til at proviantere Skibe ud med Sager, der kunde holde
sig, udover salt Kød og Flæsk. Hele Udrustningen var yderst tarvelig,
og værst af alt var det, at Besætningerne ombord var saa hildede i
Overtro af de mærkeligste Former, at der kun skulde liden Modgang til,
før de tabte Modet. Disse Ting tilsammen stillede sig i høj Grad
hindrende i Vejen. Men det mest afgørende var dog dette, at den
naturvidenskabelige Forskning endnu kun var i sin Barndom. Der
arbejdedes efter primitive Metoder og med ufuldkomne Instrumenter, og
ingen havde endnu for-

1 Se herom Johs. Knudsen: Den danske Ishavsfarer Jens Munk. 1902
(»Folkelæsning« Nr. 257).12

staaet, hvad Videnskaben kunde vinde gennem arktisk Forskning; derfor
overlod man Ishavet til Hval- og Sælfangerne, den Art Ishavsfart gav da
i hvert Fald Udbytte i klingende Mønt.

I Begyndelsen af det nittende Aarhundrede kommer der atter Liv i
Nordvestpassage-Spørgsmaalet. Efter Napoleons Fald var der blevet Ro i
Evropa. Der blev Tid og Raad til at beskæftige sig med andet end Krig.
Videnskaben krævede Oplysninger om de ukendte Omraader rundt Polerne og
ønskede Svar paa mange Spørgsmaal af naturvidenskabelig Art, som kunde
finde deres Besvarelse hinsides Polarkredsene.

England tog nu atter det gamle Nordvestpassage-Spørgsmaal frem som sin
Indsats i Forskningen. I Aaret 1818 drog John Ross ud. Han undersøgte
det samme Farvand, som i sin Tid Baffin havde besejlet, og kom til
samme Resultat, at Farvandet mellem Grønland og Amerika var en lukket
Bugt. Han havde endda været et Stykke inde i Lancaster Sund, men
erklærede pludselig, at han vilde vende om, han kunde se en Bjergkæde
forude, der lukkede for Farvandet. Nu har vel John Ross, som ellers var
en dygtig Sømand, været en Smule ængstelig for sit Skib og sit Mandskab
og gerne villet undgaa en Overvintring. Denne Ængstelse har faaet hans
Øje til at være tilbøjeligt til at se Land, og da han saa ser disse
Bjerge — Croker Bjergene kaldte han dem — gav han Ordre til at dreje
Skuden rundt.

Det skal indrømmes John Ross, at de atmosfæriske Forhold i Ishavet er
saaledes, at man let kan tage fejl og mene at se Land, hvor der intet
er. Fatamorgana —' Luftspejlinger — driver sit Spil her noksaa galt som
i Ørkenen. Og den megen Taage, der findes over Isen, kan samle sig i
mægtige Banker,Indledning.

der nok paa Afstand kan se ud som Bjergkæder. Vil man være sikker i sin
Sag, maa man holde paa, indtil man faar Syn eller rettere Følelse for
Sagen, ellers kan man nemt komme hjem med et galt Kort.

Men ombord hos John Ross var der en Mand, der ikke var af samme Mening
som sin Kaptajn, nemlig hans Næstkommanderende, Løjtnant Edward Parry.
Naar Kaptajnen ombord i et Skib mener een Ting, saa hjælper det ikke
stort, at en Løjtnant mener en anden, og Skuden blev vendt trods Parrys
Indvendinger. Men da de naaede England, lykkedes det Parry at vinde
Admiralitetets Øre, og han blev udsendt det følgende Aar med to Skibe
for at forsøge, om han kunde bevise sin Paastand. Og det kunde han! Det
gik strygende hen over Ross's Croker Bjerge — der var en 30—40 Favne
Vand.paa Stedet — og det gik jævnt godt videre frem gennem Barrow
Strædet, indtil han naaede Melville Øen, der ligger langt ude mod Vest
i Arkipelaget. Her stoppede Isen ham, og han blev nødt til at gaa i
Vinterkvarter. Men paa een Sommer havde han i Virkeligheden
gennemsejlet Halvdelen af Nordvestpassagen.

De troede nok ombord den Vinter, at næste Sommer skulde give dem Resten
af Vejen til Stillehavet. Men saaledes gik det ikke; de forsøgte at
trænge Vest paa, men Lykken stod dem ikke bi. De maatte vende om den
Vej, de var kommet, da de ikke havde Proviant nok til endnu en
Overvintring. Men Ekspeditionen havde udvidet Kendskabet til denne Del
af det nordamerikanske Arkipelag uhyre, ikke blot langs Skibsruten, men
ogsaa ved lange Slædeture fra Vinterkvarteret.

De følgende Aars Polarforskninger blev foretaget som Landrejser.
Allerede i 1670 var der — under14

Navn af Hudson Bugt Kompagniet — blevet stiftet et engelsk Selskab, der
handlede med Pelsværk, som de afkøbte de nordamerikanske Indianere.
Dette Selskabs Handelsfelt blev efterhaanden udvidet af dets mange
dristige Rejsende, der færdedes i Kanoer ned langs Kanadas store Floder
og paa de vældige Søer.

I 1772 besejlede Hearne Kobbermine Floden til Ishavs-Kysten. I 1789
besejlede Alexandre Mackenzie den store Flod, der er opkaldt efter ham,
og naaede ogsaa Ishavs-Kysten. Med disse Rejsendes Resultater for Øje
blev den engelske Søofficer John Franklin sendt ud for at forsøge, om
man ikke ad denne Vej kom nemmere til en Kortlægning af
Nordvestpassagens Kyster end ved at forsøge paa at trænge frem ad
Søvejen med Skib. Franklin gjorde to Ture, 1819—22 og 1825—27, og
kortlagde Strækninger af Ishavs-Kysten fra Baad. Samme Rejsemaade
benyttedes senere af andre, saaledes af Back, der fulgte den østligste
af Amerikas store Ishavs-Floder, Back- eller Fiske-Floden, af Dease og
Simpson og af Dr. Rae.

I 1829 var det atter lykkedes John Ross at stille en Skibs-Ekspedition
paa Benene, denne Gang ved private Midler. Han ønskede, som rimeligt
var, ved en Stordaad at bringe sin gamle Fejltagelse med Croker
Bjergene i Glemme. Men han havde ikke Held med sig, idet det kun
lykkedes ham at berejse en ringe Del af Kysten af Halvøen Boothia Felix
og Nord Somerset, en stor 0, der ligger tæt Nord for denne. Saa maatte
han gaa i Vinterkvarter, hvor hans Skib blev skruet ned den anden
Vinter. Han maatte da søge ud i Davis Strædet i Baad, hvor han blev
optaget af et Hvalfangerskib. Ekspeditionen varede fra 1829—33 og var
allerede anset for fortabt, da den naaede Hjemmet. Den bragte et
megetIndledning.

stort videnskabeligt Resultat, idet det var lykkedes en Brodersøn af
Chefen, James Ross, at fastslaa den magnetiske Nordpols Beliggenhed.

Den engelske Regering bestemte sig nu til endnu en Gang at gøre Forsøg
paa at trænge igennem Nordvestpassagen med Skib. To Skibe, »Erebus« og
»Terror«, blev udrustede, og John Franklin, der nu var en Mand paa 60
Aar, blev paa sin egen indstændige Anmodning sat i Spidsen for
Foretagendet. Han afsejlede i 1845 med saa god en Udrustning, som man
dengang formaaede at skaffe, med de bedste Skibe, som endnu havde
stævnet Isen, og med et Mandskab, der var stolt af det Hverv, de havde
faaet, og af den Fører, som de skulde tjene under. Han saas af en
Hvalfanger i Mundingen af Lancaster Sund. Saa forsvandt han og hans 129
Mand, og ingen af dem naaede hjem til gamle England igen.

Da man intet havde hørt fra ham efter 2 Aars Forløb, blev en
Hjælpe-Ekspedition udsendt for at lede efter ham. De fandt Franklins
første Vinterkvarter paa Beecheij Øen ved den sydvestlige Del af Nord
Devon (Landet N. f. Lancaster Sund), men ikke yderligere Spor. Da blev
man for Alvor ængstelig, Ekspedition efter Ekspedition udsendtes. Ogsaa
Amerikanerne deltog i Efterforskningen. Arkipelagets Kyster berejstes
og kortlagdes, men Franklin fandtes ikke. Skibe sendtes ind i Ishavet
baade fra Øst og Vest. Særlig berømt blev Mac Clures Togt. Han gik op
gennem Bering Strædet og Øst efter ind i de ukendte Farvande. I sit
andet Vinterkvarter, Mercy Bugten, paa Nordsiden af Banks Land, frøs
han saa fast inde, at Sommeren ikke naaede at faa smeltet hans Skib ud.
Saa begyndte det at knibe med Provianten, og Skørbugen meldte sig.
Han16

maatte tænke paa at gaa fra Skibet. Men hvilke Udsigter! Hundreder af
Mile til Mennesker og mange dødssyge Folk. Da, 14 Dage før det første
Hold af Mandskabet skulde drage ud paa det, der sikkert vilde blive en
Dødsvandring, kom Hjælpen. En Eskadre paa 5 Skibe under Kommando af Sir
Edward Belcher var blevet udsendt fra England for at trænge frem gennem
Lancaster Sund. Om denne Ekspedition havde der ikke engang været Tale,
da Mac Clure rejste hjemmefra, saa man kan tænke sig hans jublende
Glæde, da han en Dag, hvor han gik og talte med sin Næstkommanderende
om de fortvivlede Forhold, ser fremmede Folk komme ude paa Isen. Det
var en Slædeekspedition, udsendt fra et af de andre Skibe, og det betød
Redning for ham og hans Folk. Skibet maatte han efterlade, men alle
Mand rejste med Slæder Øst over til Beechey Øen, hvor Belchers
Ekspedition havde en Slags Hovedkvarter. Han blev saaledes den første,
der personlig naaede gennem NV.-Passagen, idet han var kommet ind fra
Bering Havet og vendte hjem gennem Lancaster Sund.

Efter den Beleherske Ekspedition opgav England videre Efterforskninger
efter Franklin. Belcher maatte efterlade ikke mindre end tre Skibe i
Isen. Ogsaa Mac Clures Skib var tabt, saa at det efterhaanden var store
Værdier, der var medgaaet til Efterforskningen. Tillige var det nu saa
mange Aar, siden Franklin drog ud, at man ikke længere kunde vente at
træffe nogen af Folkene i Live.

Men Lady Franklin, Sir John's Enke, vilde endnu ikke opgive Haabet. Det
lykkedes hende ad privat Vej at faa udrustet endnu en Ekspedition, der
sendtes ud under Kommando af Leopold Mac Clintock (1857Indledning.

—59). Denne Ekspedition bragte endelig Løsning paa Gaaden, idet den
lededes paa ret Vej gennem nogle Oplysninger, som den dristige Rejsende
Dr. Rae havde faaet af nogle Eskimoer paa en Færd til Vestsiden af
Boothia Felix. Det viste sig ved Mac Clin-tocks Undersøgelser, at
Franklin efter sin første Overvintring ved Beechey Øen var gaaet
sydover, at han var kommet i Besæt i Isen NV. for Kong Williams Land,
hvor han selv døde i 1847. I August 1848 maatte Skibene forlades, da de
stadig laa omtrent paa samme Sted. Mandskabet drog sydover langs Kysten
af Kong Williams Land under Ledelse af Ekspeditionens
Næstkommanderende, Kaptajn Cro-zier. Om dette fandtes en Beretning
nedlagt i en Stendynge. Denne Beretning er endnu helt haabefuld, om man
end mellem Linierne kan se, at alt dog ikke er helt gunstigt. Det er
det eneste skriftlige, man har fundet. Resten af Tragedien fortalte de
Skeletter, som man fandt langs Kysten af Kong Williams Land og paa den
Syd derfor liggende Adelaide Halvø. Mac Clintocks Opdagelser blev
senere supplerede af Amerikaneren Schwatka, som med nogle Ledsagere
naaede Kong Williams Land i 1878—79, idet han rejste over Land fra
Hudson Bugten og gik ned ad Store Fiskeflod. Man kan nu med stor
Sikkerhed udpege den Vej, ad hvilken den dødsmærkede Skare drog frem,
færre og færre i Tal, og med synkende Haab, indtil den sidste styrtede
om i Sneen og alt var forbi.

Hermed har vi naaet Slutningen af Nordvestpassagens Historie. De
talrige Ekspeditioner, med Skib og over Land, havde hver bidraget sit
til Kortet med en Del af Kyststrækningen, og Farvandet var i det hele
og store kendt, da »Gjøa« gik der igennem. Gjøa-Ekspeditionen gør da ej
heller Fordring paa at

have opdaget Nordvestpassagen. Det erkendes fuldt ud, at
»Franklinfolkene smeddede det sidste Led af Nordvestpassagen med deres
Liv«. Men Roald Amundsen tog først af alle et Skib fra Atlanterhavet
til Stillehavet Norden om Amerika. Og over dette Skib vajede det norske
Flag.1. Fra Kristiania til Gjøa Havn.

Onsdag den 16. Juni 1903 Midnat kastede »Gjøa« sine Fortøjninger og
slæbtes i bælgmørk Nat og øsende Regnvejr ud af Kristiania Fjord. Først
i Mundingen af denne overtog Besætningen selv Navigeringen. Slæbebaaden
kippede sit Flag til Farvel, og saa gik det afsted paa den eventyrlige
Fart til den magnetiske Pol.

Vi var alt i alt syv Sjæle ombord, vel nok den faatalligste Besætning,
der har vovet sig ud paa et Foretagende af et saa stort Omfang. Men det
var da heller ikke Smaaroller, der var tildelt enhver af Besætningen.
Der var selvfølgelig anvist alle et Hovedhverv. Men ved Siden af maatte
enhver gøre Tjeneste som det, der hedder »Altmuligmand«. Under saadanne
Omstændigheder maatte Tonen ombord blive temmelig demokratisk. Men det
vilde heller ikke være paa sin Plads at klynge sig til nogen
Rangforordning i et saa lille Samfund, hvor den ene er afhængig af den
anden, uden at nogen kan undværes. Kommandoforholdene bliver der ikke
af denne Grund noget i Vejen med. Søfolk — rigtige Søfolk — ved
inderlig vel, at een maa bestemme, hvad Vej Roret

skal lægges, og hvem skulde vel det være om ikke »Skipperen«, den
»Gamle«, eller hvad Navn man nu har til sin Kaptajn.

Saa meget desto bedre, naar Kaptajnen er en Mand, man fra første Færd
af uvilkaarlig ser op til. En Mand, der altid viser, at han ved, hvad
han vil. En Mand, der er Fører, hvor Førerskab kræves, modig,
koldblodig og snarraadig. En saadan kan faa sine Folk til at gaa gennem
tykt og tyndt, og staar det i menneskelig Magt at vinde Sejr, saa
vinder han. Og en saadan Mand er Kaptajn Roald Amundsen.

Kaptajn Roald Amundsen er født i 1872. Hans Fader var Skibsreder og
Skibsfører og førte blandt andet Skib paa Langfart til Østasien. Hans
Moder fulgte af og til med paa disse Rejser, og deres Søn Roald blev da
heller ikke født til at være Stuemenneske. Som Dreng blev hans Fantasi
grebet af Beretningerne om Jordens Opdagelseshistorie. Norge er et
herligt Land til at lege »Opdagelsesrejsende« i for Drenge og unge
Mænd. De store Vidder ligger uden for ens Dør. Alt som ens Ben vokser i
Længde, kan man gøre sine Ture ind over Vidderne længere og længere.
Det er en kolossal Fordel for et Land at kunne give sin Ungdom frit
Spillerum paa en saadan Maade. Her i Danmark eidet kun Vagabonder, der
sover under aaben Himmel. Og ve den, der laver sig et Baal for at koge
sig en Kop Kaffe i Guds fri Natur. Den blotte Tanke faar alle Danmarks
Forstmænd til at korse sig. Men det at færdes frit ude og tidlig at
lære at kunne klare sig med, hvad et Teltliv kan byde en til Livets
Ophold og Livets Bekvemmelighed, det giver Staal i Musklerne og
Frejdighed i Sindet.21

Alt som Legen udvikledes, og Turene blev større, voksede ogsaa
Beslutningen i ham om at blive som

2. Roald Amundsen.

en af dem, der trængte frem over endnu større og endnu farligere
Vidder, og som med Udholdenhed og Heltemod førte Menneskehedens Banner
frem gennem22

det ukendte. Og han lagde Planen for sit Liv derefter.

Han blev først Student. Saa gik han til Søs for at skaffe sig den
fornødne Indsigt i Navigation til selv at kunne føre, ikke blot sin
Ekspedition, men ogsaa sit Skib.

Et Aar sejlede han som Matros med et stort norsk Sælfangerskib op i
Ishavet. Siden hen deltog han som første Styrmand i et belgisk
Sydpolstogt med Skibet »Belgica« under Kommando af Adrien de Gerlache.
Denne Ekspedition var den første, der overvintrede i Sydpolarisen.
Drøjt havde de det ombord med Skruninger i Vinternatten og med en
udbredt Skørbug hen paa Foraaret. Men det var en god Skole for en Mand,
der tænkte sig selv ud som Fører senere hen.

Da han saaledes havde vundet sine Sporer som Polarforsker, mente han nu
at kunne tage fat selvstændigt. Da han kom hjem, købte han Fangstjagten
»Gjøa« og foretog med denne i Sommeren 1901 et Togt i Ishavet mellem
Grønland og Spitsbergen for rigtig at lære sit Fartøj at kende. Paa
dette Togt foretog han en Del Havundersøgelser, der skulde tjene til at
udfylde Arbejderne fra Nansens Drift over Polarhavet med »Fram«, og
gjorde allerede her et smukt Arbejde i Videnskabens Tjeneste. Efter
denne Tur tog han fat paa de egentlige Forarbejder til sin Ekspedition.

Skibet »Gjøa«, som han havde købt i Tromsø, var ikke nogen Aarsunge.
Det var født samme Aar som sin Kaptajn, bygget til en Skipper Sexe i
Haugesund. Navnet »Gjøa« havde det faaet efter sin første Ejers Kone.
Der kunde vel nok være fundet det Navn, der havde klinget bedre for et
Skib, som drog1. Fra Kristiania til Gjøa Havn.

ud for at kæmpe med Ishavets Uvætter. Men har man som Sømand engang
lært at holde af et Skib, saa bliver Skibe næsten som levende Væsner
for en. Saa synes man, at man gør Uret ved at tage deres Navn og give
dem et andet i Stedet. Og desuden, »Gjøa« er et gammelt nordisk
Kvindenavn, saa det var altsaa i Virkeligheden ikke saa galt. Saa fik
den da Lov til at beholde sit Døbenavn.

»Gjøa« var et jagtrigget Fartøj, 47 Register Tons stort. I mere
almindeligt Sprog et enmastet Skib, 70 Fod langt, 20 Fod bredt og med
et Dybtgaaende af ca. 6 Fod.

Skibet var forstøttet indvendig med Bjælker paa Kryds og tværs for at
gøre Skibssiden i Stand til at modstaa Isens Tryk saa længe som muligt.
Forstævnen var styrket med tommetykke Jernbaand, for at den ikke skulde
lide for meget ved, at man stødte paa Isstykker med den. Uden paa
Skibssiden fra Kølen til Vandlinien var der lagt »Ishud«, d. v. s. en
hel Ekstra-Skibsside af 2—3 Tommer tykke Ege- og Fyrreplanker. En
saadan Ishud er nødvendig for et Skib, der skal overvintre i Polarisen.
Naar man sejler om Sommeren i det af Isstykker opfyldte Hav, forhindrer
Ishuden, at de skarpe Kanter af Isen skærer selve Skibssiden itu, eller
at skarpe Hjørner pløjer Furer i de egentlige Planker. Om Vinteren
hjælper den til at holde Skibssiden fra at blive utæt. Et Skib tættes
nemlig ved, at man presser Værk — op-pillet Tovværk — ind mellem
Plankerne i Siden. Hvis nu Vandet om Efteraaret fryser omkring Skibet,
saa fryser Værket fast i Isen, og kommer der saa den mindste Bevægelse
i denne, saa trækker den Værket ud. Naar Isen saa smelter om Foraaret],
vil Skibet være ganske utæt, løbe fuldt af Vand og synke. Men24

har man Ishud uden om, forhindres dette; det gør jo ikke noget, at
Ishuden bliver utæt, da den tætte Skibsside ligger inden for.

I »Gjøa« var der indlagt en 13 HK. Motor fra Fabrikken »Dan«. Den var
Ekspeditionen til megen Nytte, skønt den kun kunde give »Gjøa« en Fart
af tre engelske Mil i Timen, mindre end man mageligt kan gaa. Drivisen
har den Egenskab, at den pakker sig sammen i Blæsevejr og spreder sig i
Stille. Dette er saa ugunstigt som muligt for et Sejlskib; men med
stille Vejr og roligt Vand, saadan som man har det, naar man er saa
langt inde i Isen, at Dønningen ikke kan trænge ind, virker Motoren paa
sit bedste; og 3 Mil i Timen giver dog altid 72 Mil i Døgnet.

I dette lille Skib var det lykkedes Kaptajnen at faa nedstuvet Proviant
til fire Aar og endda en Del Slædeproviant udover dette. Dernæst fuld
Udrustning til Foretagelse af Slæderejser, saasom Telte, Ski,
Soveposer, Slæder etc., samt endelig 22000 Liter Petroleum. Men
Lastrummet var da ogsaa stuvende fuldt, saa at der ikke engang blev
Plads til Rotter.

For den, der kendte Skibet og dets Udrustning, syntes Foretagendet
fuldt saa betrygget som nogen tidligere Ekspedition. Men det manglede
ikke paa daarlige Spaadomme fra dem, der i Skudens Lidenhed og i den
faatallige Besætning saa en alvorlig Hindring for Forehavendets
Gennemførelse. Og dog var netop disse to Ting i Virkeligheden Fordele.
Skibet skulde frem gennem Farvande, der sandsynligvis vilde vise sig at
være snævre og grunde, og det vilde ofte være nødvendigt at tage sig
frem i Landvandet. Saaledes kaldes den Strimmel aabent Vand, der næsten
overalt vil danne sig langs arktisk Kystland i Sommerens Løb. Den svære
Pakis vil strande, inden den naar1. Fra Kristiania til Gjøa Havn.

helt ind til Kysten, og der bliver saaledes et Bælte mellem den og
Land, hvor der kun vil være vinter-gammel Is. Saadan eetaarig Is vil
Sommervarmen næsten altid formaa at smelte op, hjulpen af det ferske
Smeltevand fra Elve og Floder. Har man da et Skib, der ikke stikker for
dybt i Vandet, vil man saaledes ofte kunne komme frem tæt inde ved
Kysten.

Den faatallige Besætning var en Betryggelse for saa vidt, som nogle faa
Mand i Tilfælde af en Katastrofe, der kostede Ekspeditionen dens Skib,
vilde have større Udsigt til at kunne klare sig med, hvad Landet kunde
yde af Vildt. Naaede man blot i Land med Gevær og Ammunition, var
Muligheden for Redning ikke daarlig. Det var jo saaledes kun
Franklinfolkenes Antal, der bragte Ulykken over dem. Som de Mænd, de
var, vilde den ene ikke svigte den anden. Den Smule Vildt, der bragtes
ind, forslog intet til saa mange, og derfor gik de alle i Døden. Men om
Gjøa-Ekspeditionen i et saadant Tilfælde delte sig i et nordgaaende
Parti, der søgte op til Hvalfangerne i Lancaster Sund, og et
sydgaaende, der gik mod Hudson Bugten, vilde alle have Udsigt at klare
sig, selv om det værste skulde hænde, at Skibet gik ned.

Der var da ogsaa en ypperlig Stemning ombord, da Skuden lagde paa Kryds
Skagerak ud, og denne Stemning holdt sig den hele Tid, indtil Flaget
efter tre og et halvt Aars Forløb, efter fuldbragt Gerning, haledes ned
i San Francisco.

Rejsens foreløbige Maal var Beechey Øen ved Vestenden af Lancaster
Sund. Først ved at tage nogle magnetiske Observationer paa denne 0
kunde det bestemmes, hvad Vej Ekspeditionen videre skulde26

tage. Vejen, der maatte følges til denne første Station, gav sig af sig
selv. Først maatte Ekspeditionen søge en Havn paa Grønland for at faa
Hunde. Dernæst maatte der af Hensyn til Isforholdene søges over
Melville Bugten (den nordøstlige Del af Baffin Bugten) i dennes østlige
Del langs Grønlands Vestkyst, som formentes at være det bedste Sted til
Gennemfart paa den Tid af Aaret. Saa skulde Dalrymple Rock anløbes, en
lille 0 i Nærheden af Kap York i Nordgrønland, til hvilken et skotsk
Hvalfangerskib havde fragtet en Del Proviant, som det vilde have været
farligt at laste »Gjøa« med paa Rejsen over Atlanterhavet. Først fra
Dalrymple Rock kunde Kursen sættes direkte mod Lancaster Sund. (Se
Kortet Side 8.)

Skagerak bød paa Stille, saa at det kun gik langsomt frem i de første
Dage. I Nordsøen havde vi saa til Gengæld Storm, medens Atlanten bød
paa begge Dele.

Ved Kap Farvel, Grønlands Sydspids, mødte vi den første Is. Det er
Storis, der kommer drivende ned langs Grønlands Østkyst og saa drejer
med Strømmen rundt Kap Farvel for atter at gaa nordover i Davis
Strædet. Dette Isbælte er til Tider over et halvt Hundrede engelske Mil
bredt, saa at man maa gaa saa langt ud til Søs, at man ikke faar noget
af Landet at se. Endskønt vi havde sat Kursen 50 Mil Syd om Kap Farvel,
var vi dog altsaa ikke sydligt nok. Men da vi kendte Forholdene,
sinkede vi os ikke her med at begynde en farlig Sejlads ind i Isen, men
besluttede straks at sejle sydover, til vi var sikre paa at kunne naa
rundt. Derefter stod vi atter Nord paa op i Davis Strædet, stadig
krydsende os frem mod en evindelig Nordenvind.

Den 11. Juli fik vi Land i Sigte. Det var Kap1. Fra Kristiania til Gjøa
Havn.

Desolation i Sydgrønland, det »øde Forbjerg«, som den første Opdager
kaldte det. Dertil var han i sin gode Ret. Han var ude for at finde en
Vej til Indiens rige Kyster, og saa fandt han dette Land. Øde er det og
trøstesløst nok for en Mand med hans Formaal. Men for den, der har Tid
og Evne til at glæde sig over Jordens Skønhed, bliver det noget andet.
Landet her er meget højt, og Klipperne stikker sorte og takkede næsten
helt op i Himlen. Fra da af saa vi jævnlig Land, alt som vi sejlede
nordover. To Dage efter mødte vi det første Isbjerg, og fra den Dag af
og indtil vi naaede ind i Lancaster Sund, havde vi næsten daglig det
skønne Syn af en eller flere af disse Snedronningens stolte Sejlere,
der i sluttet Eskadre eller i spredt Orden styrede deres Kurs sydover,
Davis Strædet ud.

Det er det skønneste Syn, ens Øje kan se, et Isbjerg, der ligger og
tindrer i Solens Straaler, knejsende med Tinder og Spir højt op i
Luften og med dybe, hemmelighedsfulde Huler og Grotter rundt om.
Isbjerge kan være saa store som hele Smaaøer og naa Højder op til 200
Fod. Det er fristende at holde nær ind til dem for at se al deres
Skønhed, for at stirre ind i deres blaa Grotter, hvor mægtige Istapper
hænger ned, og hvor Søjler rejser sig fra Bunden som i Drypstenshuler.
Men man skal tage sig i Agt for dem, særlig naar det er et Sejlskib,
man færdes med; thi Vindforholdene kan arte sig helt underligt inde
under Isbjergene. Vinden kaster rundt om Hjørnerne, kommer susende ned
gennem Kløfterne som Laviner af Storm. Ind imellem kan det være ganske
stille, saa at man taber Magten over sit Skib og driver tættere ind,
end man ønsker. Da kan man risikere at strande paa de Istunger, som
stikker ud28

fra Fjældet under Vandet, og saa kan man blive Iruffet af nedfaldende
Is; thi Fjældene er ikke solide Bygningsværker, selv om de er kolossale
nok. Et vældigt Spir kan godt være tæret igennem i sin Grundvold af
Solvarmen. Saa faar det Overbalance og styrter ned, og ve det Fartøj,
der træffes.

Naar man holder sig midt i Davis Strædet, kan

3. Isfjæld i Baffin Bugten.

man om Sommeren trænge temmelig langt Nord paa, førend man møder Drivis
af nogen Betydning. Men inde under Land paa begge Kyster er der nok af
den. Isen under Grønland er den samme, som man møder under Kap Farvel.
Den har gjort Rejsen fra Ishavet Nordøst for Grønland ned til dette Kap
og fortsætter saa et Stykke op langs Vestkysten. Naar man skal anløbe
en Havn i Nordgrønland, kan man helt undgaa denne Is. Men vore Hunde —
vi havde seks med fra Kristiania — og for Resten ogsaa vi selv trængte
til fersk Mad, og Kaptajnen besluttede da at tage et1. Fra Kristiania
til Gjøa Havn.

Kryds ind i Isen. I Drivis kan man nemlig altid være sikker paa at
træffe Sæler, der er gaaet op for at sole sig. Vi holdt altsaa over mod
Land og fik ganske rigtig snart Isen i Sigte.

I klart Vejr kan man altid se paa Himlen, naar man nærmer sig store
Drivismasser. Isens hvide Overflade kaster et Genskin op paa Himlen,
som ikke er til at tage fejl af. Man kalder dette

4. Isblink (den lyse Stribe over Horisonten midt i Billedet).

Genskin Isblink (Fig. 4), og naar man ser det, er det sikkert Tegn paa,
at man nærmer sig Isen. Paa den anden Side tyder en mørk Himmel paa, at
man har aabent Vand foran sig, og ofte kan dette Refleksbillede være
saa tydeligt, at man paa Himlen kan se, hvordan de aabne Kanaler
strækker sig ind gennem Isen.

Isen bestaar af større og mindre Stykker. Nogle kan være Mile i
Omkreds, andre bitte smaa; men Art og Udseende afhænger af, om den er
dannet ude til Havs, eller om det er Is fra Fjorde, om den har30

ligget længe og drevet rundt, eller om den nylig er brudt op. Men
Navigationen i den er den samme, af hvad Art Isen er; det gælder om at
holde sig til de aabne Steder i den.

Det er ikke altid let. Oppe i Masten har man fastsurret en Tønde, i
hvilken Udkigsmanden kan staa godt i Læ for Vejr og Vind og kigge ud
over

5. Pakis.

Kanten. Han har den Bestilling at lede Skibets Bevægelser.

Det er ikke saa nemt endda at lære at blive en dygtig Islods. Dertil
kræves aarelang Uddannelse. Naar man sejler i Isen, er det en
Hovedregel, at man saa vidt muligt altid skal gaa uden om selv smaa
Flager, fordi der er 8—9 Gange saa megen Is under som over Vandet. Men
naturligvis kan der ogsaa være Tilfælde, hvor man maa forcere sin Vej,
og da gælder det om at anvende Skibets Stævn til at vædre1. Fra
Kristiania til Gjøa Havn.

31

med paa rette Maade. Man maa lære sig til at følge de rette Kanaler
mellem Isskodserne. Med nogen Øvelse kan man lære at bedømme med
nogenlunde Sikkerhed Sandsynligheden for, hvorvidt en Kanal mellem et
Par Isflager vil holde sig aaben, til man kan naa at slippe igennem,
eller man hellere maa vente, til Isen »gisner«, d. v. s. aabner andre
Veje for en. Man maa passe paa, at man ikke sejler sig ind i Kanaler,
der ender blindt, og for at kunne gøre dette, maa man have Øvelse i at
bedømme Luftens Udseende som tidligere forklaret. Men selv den
dygtigste kan tage fejl. Sommetider kan der ude i Horisonten ligge et
ganske lavt Lag af Taage over Isen, der paa Afstand skuffende ligner
aabent Vand. Man opdager først sin Fejltagelse, naar det viser sig, at
man kommer i tættere og tættere Is i Stedet for i mere aaben. Omvendt
kan aabent Vand se ud som Is, f. Eks. naar man i blikstille Vejr sejler
med Solen i Øjnene. Saa er det Genskin, der kastes fra det blanke Vand,
ganske som det, der kastes fra Isen. Men der skal blot et lille
Vindpust til for at vise Fejltagelsen, thi saa snart Vandet kruses af
Vinden, faar det sin dybe blaa Farve igen.

Isen kan spille en de løjerligste Puds. Aaben Is kan lukke sammen og
tæt Is aabne sig, saa langt Øjet rækker uden mindste Varsel. Men det er
da ogsaa saaledes, at den første Tid man færdes i Isen, svinger man en
Gang hver Time mellem det sikreste Haab og den dybeste Fortvivelse,
indtil man bliver træt af saa megen Sindsbevægelse og holder frem under
Mottoet: »Gaar den, saa gaar den!«

Saa længe det holder sig klart, er man nogenlunde vel hjulpet. Men
desværre er der saa megen Taage i Isen, at man ikke kan have Tid til at
af-32

vente Klarvejr, hvis man skal naa sit Maal. Men saa sejler man ganske
vist ogsaa som i blinde. Man har ni af ti Muligheder for at løbe sig
fast. Dog, skal man frem, maa man tage den ene Mulighed, at ikke Aaret
skal løbe fra en og Vinteren sætte ind.

Den 15. og 16. Juli sejlede vi i Isen og havde Held med vort
Foretagende, idet vi flk ialt syv Klap-mytser. Denne Sælart holder
netop til i den Slags Is, som man møder under Grønland. De ligger gerne
og soler sig paa gamle Isskodser, der rager 2 til 3 Meter op over
Havet. Sælen har faaet sit Navn af, at Hannen har en Hudlap paa
Hovedet, som den kan blæse op, naar den bliver vred. Det ser da ud, som
om den havde en Hue (Mütze) paa Hovedet.

Sæler hviler paa en ganske aparte Maade, idet de hvert halve Minut
løfter Hovedet op fra Isen for at se sig om og lytte. De er saaledes
meget svære at komme ind paa, og de styrter sig i Vandet, naar de aner
Uraad. Kun Klapmytsen bliver paa Isen og mærkeligt nok allersnarest,
hvis man hujer og gør Spektakel. Saa danser den rundt paa Isen i
kluntede Hop uden at kunne begribe, hvad det er for en Støjen, der
pludselig afbryder den store Stilhed, og saa kan man komme den paa
Skud.

Da vi i de syv Klapmytser havde fersk Mad for lange Tider, søgte vi
atter ud af Isen og op til Disko Bugten (midt paa Grønlands Vestside).
Vi havde nu jævnlig Grønland i Sigte, der paa denne Strækning er et
mægtigt Fjældland med høje Tinder og skinnende Jøkler.

Den 25. Juli naaede vi ind til Godhavn paa Disko Øen, hvor den
grønlandske Handel har en af sine Kolonier. Grønland er delt i to
Inspektorater, et nordligt og et sydligt, og Inspektørerne er de
fornemste1. Fra Kristiania til Gjøa Havn.

Embedsmænd, der er bosiddende i Landet selv. Inspektøren for
Nordgrønland har Bolig i Godhavn. Endvidere bor her en Kolonibestyrer,
der er den øverste lokale Myndighed. Denne sidste, Hr. Nielsen, kom ud
i Konebaad, da vi laa ud for Havnen, for at tage imod os. Inde paa
Havnen flk vi en dundrende Salut fra et Batteri af Falkonetter. I Land
blev vi

6. Kolonien Godhavn paa Disko Øen.

modtaget med stor Venlighed af Inspektøren, Hr. Daugaard Jensen og
Familie.

Vi opholdt os en Uges Tid i Godhavn. Der skulde foretages en Del
magnetiske og astronomiske Observationer, for at vi her kunde have et
Slags Bindeled mellem Evropa og vort langt fjernere liggende
Arbejdsfelt. Endvidere skulde vi indlade en Del Petroleum, der var
fragtet derop til Ekspeditionen af en af den grønlandske Handels Skibe.
Endelig skulde vi have Slædehunde ombord. Kaptajnen havde Aaret i
Forvejen korresponderet med Inspektøren derom, og

denne havde skaffet os ti udmærkede Hunde, som nu kom ombord. Vi var
ikke uvante med saadanne Dyr, idet vi som ovenfor nævnt havde haft seks
med hjemmefra, som Ekspeditionen havde arvet fra den anden norske
Polarfærd med »Fram« under Kaptajn Sverdrup, der var vendt tilbage fra
Isen, Aaret før vi skulde ud. Den nye Tilvækst til Besætningen forøgede
ikke Bekvemmelighederne ombord, thi de tog megen Plads op paa Dækket og
gjorde ofte en forfærdelig Støj, naar de begyndte at synge i Kor. Den
eskimoiske Hund gøer ikke som andre Hunde, men beviser sit nære
Slægtskab med Ulven ved at tude med et underligt langtrukkent Hyl. Naar
en af dem begyndte, saa sluttede de andre sig til efterhaanden. Men til
Gengæld for alle Ulemperne var de jo en Kilde til stadig Underholdning
med deres forskelligartede »Personlighed«, saadan som man efterhaanden
lærte dem at kende.

Den 31. Juli var vi atter klar til Afgang. Det havde været et
fornøjeligt Ophold. De Danske havde mødt os med stor Elskværdighed og
vist os alt, hvad der var at se paa dette Sted. Vi havde været rundt
hos mine Landsmænd, Grønlænderne — jeg var Ekspeditionens eneste Danske
— havde set deres Boliger, deres Dragter og Udstyr af Vaaben og
Kajakker, og havde overværet og ogsaa deltaget i deres Dans. Kort sagt,
vi havde benyttet den korte Tid, som Arbejdet levnede os, til at faa
alt det bekræftet, som de fleste af os kendte saa godt fra mange
udmærkede Beskrivelser af Grønlændernes Liv og Levned. Nu stod vi ud af
Havnen fulgt til Dørs af Inspektør og Kolonibestyrer. Vi bragte kun eet
ubehageligt Minde med, Mindet om den Hærskarers Mangfoldighed af Myg,
der havde benyttet enhver Lejlighed til at kaste sig over1. Fra
Kristiania til Gjøa Havn.

os. Jeg troede det umuligt, at Myggesværme kunde være tættere end der,
lidet anende, at vi paa Kong Williams Land skulde møde dem endnu
tættere.

Saa snart vi kom ud af Diskobugten, mødte vi vor gamle Fjende, den
nordlige Vind. Den bragte barsk Vejr med sig med Regn og Taage. Men
endelig d. 5. August fik vi sydlig Bris. Taagen holdt sig dog tyk og
tæt den hele Dag igennem. Først ved Midnatstid lettede det lidt.
Pludselig slog nogle hvide Sneklatter igennem Taagen, tilsyneladende
højt oppe i Luften foran os; saa kom Foden af et stejlt Fjæld, der
snart viste sig i hele sin Højde. Det var Fjæld-øen Kingartok, der stod
saa skarp og klar, som om vi var helt inde under den. Et vældigt
Isfjæld laa strandet tæt udenfor. Nu rullede Taagetæppet helt til Side,
og der stod mod Nord, der, hvor Landet syntes at ende, Kaersorsuaks
Kegle, med Midnatssolens Lys over. Netop saa megen Taage stod der
tilbage i Nord, at Solens Lys rigtig kunde brydes i vidunderlige røde
Straaler ud over Landet. Forgrunden er lutter Smaaøer, saa kommer et
højt fladt Basaltland med dybe Kløfter, hvor Fjordene skærer ind, og
stejle Affald mod Havet som Kangeks Halvø og de mystiske Fjordmundinger
ved Nutarmiut. Her ser man ind i et Sund, forbi et meget stejlt
Forbjerg. Det lukkes indvendig af en stejl, fuldstændig glat Sneflade,
der skyder ned fra en høj Jøkeltinde. I Forgrunden ligger der smaa
kulsorte Klippeøer og Skær og svømmer i rosenrødt og solgyldent Vand.

Landet omkring Upernivik er det sidste høje Fjæld-land. Længere
nordover trænger Indlandsisen sig helt ud til Havet. Forlandet er kun
Øer, låve og isskurede uden højere Toppe. Er man et Stykke til Søs, ser
man over og mellem Smaaøerne Indlandsisen

som en blød bølgeformet Linie tegne sig mod den hvidblaa Himmel bag.
Naar man da kan se Grænsen. Thi "med Solen højt oppe kaster den hvide
Sne Genskin paa Himlen, saa at denne faar en bleg blaahvid Farve, der
smelter sammen med Sneens; og i Graavejr flyder det hele ud, som om Sne
og Himmel gik i eet i en underlig uklar Luft. Men naar Solen staar
lavt, bliver det anderledes. Sneens røde Farve er ikke som Himlens, ej
heller dens blaa, ej heller dens Guld. De låve Solstraaler farver Sne
og Is og Hav og Himmel i vidt forskellige Toner, men altid med en Kraft
og en Dybde, som er helt vidunderlig at se paa.

Vejret blev efterhaanden saa klart, at hele Kysten kunde overses fra
Sandersons Hope til Forbjerget »Hestehovedet« mod Nord. Stadig stræbte
vi Nord efter. Den 8. August naaede vi Duck Islands (d. e. Ande-Øerne)
og »Djævelens Tommelfinger«. Jeg mindedes de mange Gange, jeg havde
siddet hjemme i en lun Stue og set paa dette uhyggelige Navn, og saa
ladet Tanken gaa ud paa mærkelige Opdagelsesrejser. Det er en høj,
slank Klippe. Jeg vilde have kaldt det en Pegefinger og maaske ogsaa
valgt en anden Persons Navn. Som vi saa den paa en sjældent smuk Dag,
rugede der ej heller noget frygtindgydende eller rædselsvækkende over
den eller dens Omgivelser. Alt var idel storslaaet Skønhed.

Vi fik ikke lang Tid til at betragte den, thi her laa den frygtede
Melville Bugts Pakis helt ind til Land. Vi skulde frem til Bugtens
anden Side, Kap York. Der var intet andet for end at sætte ind i Isen.
Men det gik kun langsomt frem. Kanalerne mellem Isskodserne var ganske
smalle. Ud paa Aftenen dannede der sig Nyis i disse, og det med en saa
forbavsende Fart, at vi var lige ved at køre fast.1. Fra Kristiania til
Gjøa Havn.

Vi maatte vende og holde ud af Isen igen, om det ikke skulde gaa os som
det gik Mac Clintock, der frøs inde i Melville Bugten og først kom ud
Aaret efter helt nede ved Kap Farvel, hvorved han spildte et helt Aar
af sin Tid. Saa maatte vi da bekvemme os til at styre Syd efter, en
Kurs, der ikke er morsom, naar man helst vil mod Nord. Vi slåp ud til
Iskanten igen uden andet Eventyr, end at vi saa den første Isbjørn. Den
saa ogsaa os, og blev saa ubehagelig berørt deraf, at den vendte om og
luntede ind over Isen, hvor den forsvandt med en forbløffende Fart.

Iskanten strakte sig i NO—SV. Vi holdt da ned langs den, haabende at
finde en Passage naar vi kom et Stykke sydover. Kanten laa ikke som en
ret Linie. Svære Tunger strakte sig sydover med dybe Bugter imellem,
hvis Bund man tit ikke kunde øjne. Men holdt man ind i dem i Haab om at
have fundet en Passage, blev man snart tvunget til atter at vende
Stævnen mod Syd.

Det gik for langt i den forkerte Retning. Vi maatte stævne nordover
igen og holde gaaende, haabende paa en snarlig Forandring til det
bedre. Og den fik vi ganske uventet.

Vi kom sejlende over en Bugt, Vinden faldende fra Isen, saa at der var
ganske smult Vande, og vi gjorde god Fart for den friske Brise. Saa kom
der forude en af disse irriterende Halvøer, strækkende sin lange hvide
Pegefinger sydover, saa langt, at man ikke kunde se Enden paa den. Men
ret i Kursen var der en Aabning, der lovede en Passage tværs over.
Først en smal Kanal lidt over Skibets Bredde, saa et knapt Drej til
Luvart af en svær Isblok, saa tæt op til Vinden, at det var tvivlsomt
om vi klarede38

det. Men naar det var overstaaet, saa blev Isen mere spredt, saa langt
man kunde se.

Vi vovede Forsøget. Faldende lidt af gik det med strygende Fart ind i
Kanalen, som ind gennem en snæver Havneaabning. Saa kom Isskodsen; den
gik vi rigelig klar af, da det kom til Stykket. Men det aabne Vand, det
var ikke saa helt aabent endda. Det blev til at dreje og sno os, og
Timerne gik. Men da vi efter en halv Dags Forløb fik lettere Forhold og
kunde tænke paa andet end netop at klare os, ja saa gik det op for os,
at nu var vi et godt Stykke paa Vej til Kap York.

Den Is! Den Is! Jeg tror ikke, der findes det Menneske levende, der
forstaar og kan fortælle, hvordan den vil se ud om en Time fra nu. For
den, der har faaet den gode Gave at kunne se det skønne i Naturen, for
ham er det en Eventyrverden at færdes i, enten det gælder at drage sin
bugtede Kaas med Skib mellem de drejende Kolosser, eller med Slæde,
naar de ligger ubevægelige, fastbundne til hinanden. Der mangler ej
heller paa Eventyrets Uvætter, der vil ondt. De, der bor i den
stormende Vind, som vil kaste dig ned mod en stenhaard Isklippe og
splintre dit Skib. Og de, der bor i den rugende Taage og lokker dig ind
i Kanaler, som ender blindt, og hvis Vægge langsomt, umærkeligt sætter
sammen og knuser dig, om du ikke kommer ud i Tide. Og de, der bor i de
taarnhøje Slotte, med de tusinde Spir og glitrende Tinder, med
Søjlerader og Svalegange, med hvælvede Portaler og mærkelige Buegange.
Trylleslotte er det, som i tæt Taage vokser op paa din Vej, saa at du,
inden du ved et Ord deraf, ser deres Vægge rejse sig lodret af Søen
foran dig, og du maa lægge dit Ror om og vente spændt, om du klarer
at1. Fra Kristiania til Gjøa Havn.

komme af Vejen. Naar du mindst venter det, saa begynder det vældige
Slot at rokke paa sin Grundvold. Et Spir styrter ned højt oppe fra,
springer ned over Murens Sider, tørnende imod med øredøvende Larm,
knusende sig selv til Splinter eller faldende frit til Havs med et
Plask, som sætter Søen himmelhøjt tilvejrs. Kom bort! Kom bort! Han
vælter sit Slot rundt, han, der bor derinde. Med Taarne og Tinder, med
Buer og Søjlerader gaar det rundt, vender op ned og ned op, medens
Vandet fosser ned ad de skinnende Sider, og Søen rejser sig som pisket
af et Uvejr, sendende en vældig Bølge cirkelformet ud mod Horisonten.
Majestætisk skrider den frem, rolig at se til og dog med rivende Hast.
Den løfter de sværeste Isblokke paa sin brede Skulder, slynger dem mod
hinanden, maler dem til Smaastykker og gaar videre. Og det ser ud, som
om den aldrig skulde tabe sin Kraft.

Men glemmes skal det ikke, at de farlige Dage afløses af andre, hvor
Eventyrverdenen træder frem i et andet Lys, hvor man staar rolig paa
Dækket, ved Roret eller i Udkigstønden og glæder sig og hviler. Thi
Himlen hvælver sig høj og blaa, Solen cirkler sin Vej i straalende
Glans, og Vandet skvulper sagte mod Skibssiden, som man glider frem for
en svag Bris. Saa funkler Isslottene i Solens Straaler. Smeltevandet
risler ned over Fjældets Sider; ned over dette skinnende hvide Marmor
springer det fra Afsats til Afsats med en klingrende Lyd som af fjerne
Klokker. Saa her saa der et alt for langt Spring, saa at Vandet slynges
ud i Luften som det fineste Støv. Straks er Solen der og kaster en
svævende Regnbue ud i Rummet, byggende den ene Fod paa Isen, den anden
spændende ud saa langt som Vandstøvet hvirvles.40

Gjøa-Ekspeditioneil.

Rundt i Havet gaar der vældige Hvaler, og Sæl efter Sæl skyder det
runde Hoved op af Vandet tæt ved Skibet og stirrer med de store
melankolske Øjne. Ovenover svæver Maagen paa de brede Vinger, den med
det rolige Øje og den sikre Flugt og de skinnende hvide Fjer, Ismaagen,
der aldrig gaar sydover mod mildere Egne. — Saadanne Dage vejer de
daarlige op.

D. 13. August tidlig Morgen flk vi Kap York i Sigte.1 Vi kom ud gennem
en Taagebanke saa skarpt afgrænset, at det var, som brød vi ud gennem
en Mur. Bag os Muren, foran os blaanende Fjælde i straalende Sollys med
Indlandsisen bag, med de mørke stejle Affald afbrudt af hvidt paa de
Steder, hvor Bræerne skyder ud til Havet. Aabent Hav saa langt Øjet
rakte!

Men Øjet rækker desværre ikke langt. Inden Aften spændte Isen igen over
vor Horisont. Den havde her en anden Karakter, end vi hidindtil var
vant til. Her var det Marker, flade, milelange Flager uden Skruninger,
og kun faa Fjælde ind imellem. Der var enkelte »Raaker«, Kanaler mellem
Flagerne. Men de er ikke hyggelige at gaa ind i. Der skal saa lidt til,
førend en saadan Mark drejer sig en lille Smule, sætter en Odde sammen
med en Odde paa Kanalens anden Side, og saa ligger man der. Men da vi
jo hverken kunde komme over eller under Isen, saa maatte vi bestemme os
for en af Kanalerne. Saa tog vi da en, som pegede ind mod Land,
haabende paa at finde mere Vand mellem Isen og Kysten.

Vi naaede ind til en 5—6 Mil af Land. Der vaiet lille Bassin, men der
var ingen Udgang fra det

1 Se Kortet over det nordamerikanske Arkipelag Side 8.1. Fra Kristiania
til Gjøa Havn.

udover den Kanal, gennem hvilken vi var kommet ind. Vi maatte stoppe og
se Tiden an. Man fortøjer saa ved Isen. Man løber Stævnen ind mod
Iskanten. En Mand staar klar til at springe ned. Denne Mission var hos
os altid betroet til Ekspeditionens 2den Harpuner, Helmer Hansen. Det
kan nemlig under mange Omstændigheder, særlig i haardt Vejr, være af
yderste Vigtighed, at man faar godt Tag med det samme, saa at der
kræves en dristig og adræt Mand til at udføre det. Naar man fra Skibet
springer ud paa Isen, risikerer man nemt at glide i Vandet eller dumpe
igennem. Iskanten er ikke rigtig paalidelig. Søerne skvulper op paa den
og slikker den skraa og glat, eller de æder sig ind under den, saa at
Kanten svæver frit ud i Luften. Men Hansen var ved Siden af at være
kvik i Vendingen saadan en Slags Vadefugl og elskede vaade Ben. Naa,
heldigvis gav han aldrig efter for denne Lidenskab, hvor det gjaldt om
at faa fat med det samme, men ventede dermed, til der var bedre
Lejlighed. Naar han var paa Isen, saa blev Økse og Isanker hevet ud til
ham. En, to, tre havde han Hul i Isen, Isankerfligen ned deri, og saa
halede vi Trossen stiv.

Saaledes kom vi da ogsaa til at ligge udfor Kap York. Ud forbi os kom
trækkende store Flokke af Alkekonger (mergiiliis alle), der gav vore
Jægere noget at bestille. De gik ud med Baad, men maatte dog snart
kaldes ombord igen. Den Skodse, vi havde fortøjet ved, var ikke ret
stor. Det begyndte at blæse fra Nord, og saa begyndte Skodsen at drive
med os og dreje sig saadan, at vi risikerede at blive klemt inde mellem
den og en anden. Vi maatte have Motoren i Gang igen og gaa ind gennem
en snæver Kanal til en vældig Ismark, der ved Brisen var bleven42

befriet for sin Bræmme af mindre Stumper; der laa vi saa godt Resten af
Natten.

Den korte Jagttur havde dog givet et Udbytte af ca. 50 Fugle, smaa, men
meget velsmagende.

Med Brisen kom der Taage, men tillige Bevægelse i Isen, saapas megen,
at vi, ved at holde lidt tilbage ad den Vej, vi var kommet, kom ud i
nye Kanaler, saa at vi kunde avancere mod Nord, naaende aabent Vand,
det saakaldte »Nordvand«, udfor Conical Rock. Derfra gik det glat
videre med Kurs op mod Kap Atholl, der ligger nogle Mil NV. for Kap
York.

Vi stod og kiggede ud efter Dalrymple Rock, som skulde komme frem,
efterhaanden som vi drejede vestover langs Wolstenholme Øen. Saa fik vi
Øje paa et Par Kajakroere. Lidt efter smeldede en Geværsalut, og flere
Kajakker kom roende frem rundt en stor Isskodse. Nogle af dem havde
smaa danske og norske Flag i Stævnen, saa at vi var klar over, hvem det
var der kom. Det maatte være den saakaldte »danske litterære
Grønlandsekspedition«, bestaaende af Mylius-Erichsen, Harald Moltke,
Knud Rasmussen og Jørgen Brøndlund, der var draget herop i 1903 med det
Formaal at studere Kap York-Eskimoerne.

Man havde i Godhavn hørt Rygter om, at det var galt fat med den
litterære Grønlandsekspedition, og Kaptajn Amundsen havde da ogsaa
bestemt at forsøge paa at komme i Forbindelse med den. Vi havde ventet
at træffe den ved Kap York; men da der, som ovenfor nævnt, laa et bredt
Isbælte rundt Kap York, som vi ikke kunde passere, havde vi maattet
opgive at faa Forbindelse med Land. Da vi ej heller havde set Signaler
derinde fra, medens vi laa fortøjet udenfor, tænkte vi os, at de slet
ikke kunde være paa1. Fra Kristiania til Gjøa Havn. 43

dette Sted. Nu havde vi helt opgivet at møde dem. De vidste, at det var
Meningen, at vi skulde komme.

7. Den danske litterære Grønlands-Ekspedition. I Baggrunden fra højre
til venstre: Mylius Erichsen, Brøndlund, Knud Basmussen, Harald Moltke.
I Forgrunden en dansk Grønlænder.

Men nu ventede de os ikke længere, frygtende for, at Aarstiden allerede
var for langt fremrykket. Mødet44

var derfor ganske tilfældigt og kom for begge Parter som en glædelig
Overraskelse.

De kom nu altsaa ombord, og der paafulgte en Scene, som man kender den
fra andre Rejsebeskrivelser, naar de Opdagelsesrejsende møder hinanden
i Udørkenen og siger: »Hr. Livingstone, formoder jeg?« eller »Hr.
Nansen, formoder jeg?« Saadan noget tager sig ud som Komedie hjemme,
ogsaa naar man læser om det. Men naar man har sejlet Vandet tyndt i saa
og saa lang Tid; naar der er 100 Mile af Is mellem En og andre
Mennesker; naar der er høje Fjælde og dybe Fjorde og blaat Vand og hvid
Is og en gyldenrød Himmel hvælvet over det hele; naar der saa kommer
roende i susende Fart, skærende frem gennem Vandet med Kajakaaren
svirrende fra Side til Side, en Flok vilde pelsklædte Skikkelser, og
naar man saa opdager, at de to stouteste Karle i hele Flokken ikke har
snavsede kobberfarvede flad-næsede Eskimotræk, men intelligente
Hvidmands-ansigter, ja, saa siger man Goddag paa en anden Maade end
hjemme.

Vi sagde altsaa: »Hr. Mylius, formoder jeg?« og ham var det og Knud
Rasmussen. Senere hen kom ogsaa Ekspeditionens tredje Medlem, Grev
Moltke, ombord. Der var gensidig Glæde over Mødet. De trængte til
Proviant, da det ikke oprindelig havde været deres Mening at
overvintre; og vi trængte til Hjælp for at faa de 100 Kasser ombord,
der laa paa Dalrymple Rock.

Det gjaldt for os om at komme afsted hurtigst muligt, og ved at tage
Natten til Hjælp lykkedes det os at blive færdige paa halvanden Dag.
Saa vekslede vi de sidste Ønsker om Lykke med de litterære Herrer, der
roede hjem til deres Hus paa Saunders Øen.1. Fra Kristiania til Gjøa
Havn.

Selv satte vi Maskinen i Gang og gled langsomt ud af Wolstenholme Sund,
ud mod en Flaade af vældige Isbjerge, der laa strakt i et skinnende
Bælte tværs over Mundingen af Fjorden. Der skulde nu gaa over to Aar,
inden vi atter fik hvide Mennesker at se.

Vi slåp nemt over Sydenden af Smiths Sand, Farvandet mellem det
nordlige Grønland og den vestfor liggende store 0 EUesmere Land. Man
befinder sig her i det, Hvalfangerne kalder »Nordvandet«. Medens
Baffins Bugten og Melville Bugten næsten altid er tæt opfyldt af Is,
saa bevirker Vind- og Strømforholdene, at der i Farvandet mellem
Grønland og Ellesmere Land er saa godt som isfrit om Sommeren. Vi havde
fint Vejr paa Vejen over til Lancaster Sund, hvad der kom os rigtig til
Pas, saa dybtlastede som vi nu var efter at have faaet Depotet paa
Dalrymple Rock ombord. Vi maatte have saa godt som alle Kasserne paa
Dækket, der blev stuvet fuldt fra for til agter med 2 Lag Kasser,

I Mundingen af Lancaster Sund koin vi igennem et smalt Bælte af Is, men
fandt i øvrigt Strædet isfrit. De skotske Hvalfangere havde passeret
forbi Strædet et Par Uger i Forvejen, og da de kom hjem, meddelte de,
at det var umuligt, at »Gjøa« kunde passere dette Aar, thi Lancaster
Sund var blokeret af Isen. Saa hurtigt kan altsaa Isforholdene totalt
forandres.

Med strygende Medbør stod vi gennem Strædet og naaede vor første
Stoppeplads, Beechey Øen, hvor Kompasnaalen skulde vise os, hvad Vej vi
skulde søge frem.

Blandt Videnskabsmænd var der delte Meninger. Nogle antog, at den
magnetiske Pol endnu var at søge i det Nabolag, hvor James Ross havde
fundet den i 1830. Andre mente, at den siden da snarere havde46

flyttet sig i Retning mod Melville Øen, det Sted, hvor Par ry havde
overvintret paa sin berømmelige Færd i 1819. Der var derfor megen
Utaalmodighed ombord for at faa Undersøgelserne i Gang. Vi skulde jo
videre frem i den Retning, Naalen pegede.

Den pegede mod Sydvest, ned gennem Farvande, hvor intet Skib havde
færdedes før.

Medens disse Observationer foretoges af Magne-tikerne, Chefen og hans
Assistent Gustav Wiik, var der Tid for mig til at se mig om paa Øen.
Beechey Øen er kun uegentlig en 0, idet den kun er skilt fra den store
0 Nord Devon ved en smal Kanal, der er næsten tør ved Lavvande. Men som
dens Beliggenhed er, dannes der mellem den og en Halvø, der skyder ud
fra Nord Devon lidt Østen for, en glimrende Vinterhavn. Stedet er ogsaa
benyttet som saadan adskillige Gange af de Ekspeditioner, der deltog i
Franklin-Eftersøgningen. Den første, der overvintrede her, var Franklin
selv. Han tog Vinterkvarter her efter at have forsøgt et Fremstød ad
Wellington Kanalen (V. for Nord Devon). Aaret efter begyndte han saa
sin Færd fra dette Sted og forsvandt. Mærkelig nok havde han ikke
efterladt sig nogen Beretning; saa sikker maa han have været paa at naa
sit Maal, at han ansaa dette for overflødigt. Men de, der først kom
efter ham for at søge hans Spor, fandt her to Gravkors, rejst over to
døde Matroser. Senere hen er her begravet endnu 3 Mand fra
Efter-søgningsekspeditionerne. De 5 Kors staar endnu Side om Side. Kort
fra disse findes en svær Marmorplade, nedlagt til Minde om Franklin og
hans Fæller. Ved Siden af denne er oprejst en Træsøjle, hvorpaa der
findes en lille Mindetavle over Franskmanden Løjtnant Bellot; han var
Officer i den Belcherske1. Fra Kristiania til Gjøa Havn.

Eskadre og omkom paa en Slædetur i Wellington Kanalen.

Den engelske Regering har i sin Tid bygget et Hus og nedlagt et stort
Depot paa Beechey Øen. Dette er absolut ødelagt; af Huset staar der
lidt af

8. Mindesmærker over Franklin og Løjtnant Bellot paa Beechey Øen.

Stolperne igen; paa Strandkanten ligger en stor itu-slaaet Baad, og
Forstranden er fyldt af ophugget Fadeværk og ødelagte Kasser. Der
findes blandt andet en Del Meltønder med fordærvet Mel. Tønderne er
hele; men en eller anden har moret sig med at sætte et Øksehug igennem
dem for at se, hvad de indeholdt. Det er utvivlsomt sket fra
Hvalfangere, der i gode48

Somre har vovet sig saa langt ind. Men det er trist at tænke sig, hvad
letsindige Mennesker kan finde paa at gøre, naar de ikke selv er i Nød.

Øen selv er saa godt som blottet for Plantevækst; Overfladen er dækket
af skarpkantede Kalkstens-stumper, der kun hist og her er overgroede
med Lav-

9. Ruiner af Franklin Depotet paa Beecliey Øen.

arter og Mos. Det er saaledes i det hele taget et trist og øde Sted,
der ikke frister til længere Ophold. Der blev skrevet en kort Beretning
om Ekspeditionens hidtidige Forløb, som blev nedloddet i et Blikhylster
og ophængt paa Bellots Mindestøtte, for at falde i Øjnene, om nogen kom
ind for at se efter os. Den blev da ogsaa fundet Aaret efter af en
Hvalfanger og hjembragt til Evropa.

Den 24. August lettede vi vort Anker og sejlede1. Fra Kristiania til
Gjøa Havn.

bort fra Øen med de ensomme Grave. Kursen sattes mod Peel Sund, der
fører sydpaa mellem Prinsen af Wales's 0 og Nord Somerset Øen.

Vi flk straks tæt Taage; ind i Peel Sund skaffede Kompasset os, men det
blev stedse trægere og trægere, og ud for Prescott Øen nægtede det
Tjeneste. En lille Klaring af og til viste os Strædets Kyster, saa at
vi kunde tage os frem. Indtil Coutts Øen, lidt Syd for Bellot Strædet
(mellem N. Somerset og Boothia Felix), havde vi nogenlunde isfrit
Farvand. Men der mødte vi atter Isen. Vi var nu saa langt henne paa
Aaret, at Nætterne var mørke, og vi fik da her en rigtig uhyggelig Nat:
drivende Is, Mørke og Taage. (For den følgende Del af Rejsen se Kortet
S. 63.)

Under saadanne Omstændigheder drejer man under, d. v. s. man drejer op,
til man faar Vinden næsten forind, og sejler saaledes frem med ganske
faa Sejl. Paa den Maade kan man bedst holde sig klar af Isstykkerne.
Det er naturligvis fristende at fortøje ved en stor Isskodse, og lade
sig drive med den. Men gamle Ishavsfarere siger, at i saa Fald kan man
være sikker paa, at Isen klumper sig sammen om den Skodse, man ligger
ved, saa at man daarligt kan komme fra Stedet, naar det bliver Dag. Jeg
kan ikke give nogen fyldestgørende Forklaring paa dette Forhold, men
jeg har flere Gange haft Lejlighed til at overbevise mig om, at det
slaar til. Holder man derimod gaaende for smaa Sejl, er man bedre
stillet, naar det bliver lyst nok til, at man kan holde paa.

Og saadan gik det ogsaa denne Nat. En lille Klaring hen paa
Morgenstunden viste os Isen mere spredt. Vi kom igennem til aabent
Vand, saa flk vi atter Stille og Taage. Søgte at holde Kursen Syd; men
Solen, der af og til slog gennem Taagen, viste sig

snart langt ude om Styrbord, snart langt ude om Bagbord og fortalte os,
at denne Holden Kurs nok bare var saa som saa.

Ud paa Eftermiddagen flk vi Klarvejr. Vi saa da Tasmania-Gruppen og
kunde holde Kurs mod denne. I Vest laa svær, tæt Pakis; men
Landaabningen var bred nok, og sejlende i denne klarede vi os rundt
Øerne.

Den paafølgende Nat sejlede vi os ind i Drivisen, uvilkaarlig holdende
ud efter i Mørket for at undgaa Landgrunden. Men det tog os en halv
Dags Tid at klare os ind i Landvandet igen, da det blev lyst. Vi var da
ud for det Sted, hvor James Ross har aflagt sin »Kong William IV's
magnetiske Pol«. Den paafølgende Nat kunde vi holde os sydover langs
Land. Da dette skjulles ved Mørkets Frembrud, blev det Stille. Ud paa
Natten blæste det op til Storm med høj, krap Sø. Vi laa underdrejet for
rebede Sejl og var yderst ilde tilmode over ikke at vide, i hvad
Retning vi kom frem, om vi snart stod paa Grund inde under Land, eller
om vi maaske drev i modsat Retning og snart skulde skimte gennem Mørket
det uhyggelige Syn af en høj Iskant, der viser sine hvide Tænder, naar
Brændingen staar paa.

Ved Daggry blev Vejret bedre, og vi styrede frem i den Retning, hvor
Landet formodedes at være. Kl. 4 Fm. flk vi Glimt af en lille 0,
formodentlig den nordligste i Beaufort-Gruppen, holdt derpaa frem i den
Retning, vi antog for at være Syd, for at staa Ross Strædet ind (mellem
Roothia Felix og Kong Williams Land). Ud paa Formiddagen lettede det
lidt i Taagen; vi flk da en Række Øer at se og ogsaa at føie, idet vi
ved en Vending under den sydligste af disse tog Grunden. Vi kom dog af
efter en Times Arbejde med Motor og Sejl. Med Kursen Syd-1. Fra
Kristiania til Gjøa Havn.

ost, som vi bestemte efter Solen, søgte vi ned mod Matty Øen. Om
Aftenen ankrede vi under Land paa Amerikasiden af Ross Strædet. Dette
kunde vi tillade os, fordi vi ikke havde set nogen Is siden den
foregaaende Aften, saa at vi ikke risikerede, at noget skulde drive ned
over os.

Om Natten havde vi Brand ombord. Noget Tvist, anbragt over
Petroleumstankene i Maskinrummet, tog Fyr og blussede stærkt op. Der
var 600 Liter Petroleum i Tanken nedenunder.

Dette blev Ekspeditionens farligste Oplevelse. I hvad der ellers skete
os, havde vi altid Mulighed for at bjerge noget i Land. Her var der
intet andet at gøre end at kæmpe med Ilden, til Petroleummen
eksploderede og vi sank med Skibet i et brændende Hav eller maaske
kastedes i Land med de bare Næver paa en Kyst, hvor der var Sten og
Sten og ikke andet.

Dog, atter her stod Lykken os bi. Men nægtes kan det ikke, at da vi
atter laa vel i vore Køjer, da talte vi om, at her havde
Gjøa-Ekspeditionen nær faaet en bråt Afslutning.

Næste Dag holdt vi sydover langs Amerika-Landet, loddende os frem.
Grund i Grund tvang os stadig længere og længere Øst paa. Det tog i med
nordlig Storm og usigtbart Vejr. Vi flk noget Land i Sigte og gik til
Ankers under dette. Det kneb haardt nok at krydse os op i Læ. Det var
formodentlig Beverley Øerne. I Lysningen om Morgenen lettede vi atter.
Vejret havde bedret sig. Vi havde i Læ en lav 0 med langt udgaaende
Grunde. Vi søgte at lodde os udenom disse; men under Arbejdet med at
stikke Reb ud af Sejlene, hvor Manden maatte tages fra Loddet, tog vi
Grunden.

Dagen gik med forgæves Arbejde for at komme52

af. Ankeret, som vi roede ud fra Skibet for at hale i, vilde ikke bide
sig fast i det løse Sand. Andre Maader blev forsøgt, men alt forgæves,
Saa hen paa Morgenstunden Dagen efter blæste det atter op med en Storm
af Nord. Søen rejste hurtigt, lettede »Gjøa« op og satte den haardt ned
i Grunden igen. Der var kun eet at gøre, at forsøge paa at sejle Skuden
af, om den da vilde holde til en Sejlads paa flere hundrede Fod hen
over Grunden.

Vi satte alle Sejl og lempede Dækslast overbord. Vinden og de svære
Søer satte os med haarde Stød henover Grunden. Højt oppe i Masten stod
Kaptajn Amundsen, rede til at give sin Ordre til Rormanden, hvis det
lykkelige skete, at vi kom fri af Grunden. Selv stod jeg til Rors og
blev af Rorpinden slaaet fra den ene Side til den anden, naar Roret tog
paa. Straakølen1 splintredes og flød op. Men det gjorde os mindre
dybgaaende. Et sidste rasende Stød, og vi var flot. Men et Aars
Proviant havde det kostet.

En farlig Sejlads mellem Grunde paafulgte. »Styrbord«, »Bagbord«,
kommanderedes der i eet væk oppe fra Tønden, naar det læge Vand fik
Bunden til at vise sig altfor tydeligt. Endelig sprang Vinden østlig og
løjede, og vi krydsede os op under Kap Christian Frederik paa
Amerikasiden for at gaa til Ankers.

Vi var en lille Tur i Land for at nedlægge en Beretning i en Stenvarde,
men gik tidligt ombord for at faa en rolig Nat. Den fik vi dog ikke;
Kl. 11 blev der purret ud; det var blæst op med Paalands Storm!

At lette var der ikke Tale om. Saa maatte vi da ligge i 5 samfulde Dage
og ride i vore Kættinger, der var stukket ud i hele deres Længde.
Skuden

1 En svær Planke, der sidder neden under den egentlige Skibs-køl og
tjener til Beskyttelse for denne.1. Fra Kristiania til Gjøa Havn.

sang op i dem, saa at vi hvert Øjeblik ventede, at de maatte springe.
Vi huggede og dansede i Søen, som om vi laa i aabent Hav og ikke til
Ankers. Alt maatte være klart til at gøre det bedste ud af en mulig
Stranding, saa der var ikke Tale om at komme af Klæderne i denne Tid.

Men Kættingerne holdt. Den 8. September om Morgenen kunde vi endelig
lette.

Vi vilde gerne have været gennem Kae Strædet inden det blev mørkt, men
vi naaede det ikke. Søge Ankerplads for Natten var ikke muligt.
Grundene gaar overalt saa langt ud fra Land, at man ikke kan komme ind
og faa Læ nogetsteds. Saa maatte vi da holde gaaende gennem endnu en
lang, mørk Nat. Næste Dag stod vi gennem Rae Strædet og vestpaa ind i
Simpson Strædet. Ved Petersens Bugt1 holdt vi op under Land med den
Hensigt at ankre for Natten; men det blev en Ankring for to Aar. — Is
havde vi ganske vist ikke set i den sidste Tid; men her var en
glimrende Havn i passende Afstand fra den magnetiske Pol. Og meget
trætte var vi, fordi vi siden Grundstødningerne havde været oppe alle
Mand under Sejlads. Jeg for min Part var saa medtaget, at jeg virkelig
fandt Glæde i den Tanke, at vi skulde ligge der i to Aar. Eet syntes
mig for kort til at faa hvilet ud i.

D. 9. September faldt Ankeret. Vi kunde ikke komme helt ind straks,
Indløbet var for snævert til, at vi kunde krydse igennem det.
Ventedagene anvendtes til at lodde Havnen op og til Jagtture i Land,
paa hvilke vi skød nogle Rensdyr. Endelig d. 13. September 1903 kom vi
ind paa Havnen og ankrede for godt.

1 Paa Sydøstsiden af Øen Kong Williams Land (»Gjøa Havn« er en lille
Vig deri); har Navn efter Mac Clintocks Tolk, Danskeren Petersen, der
selv har skrevet en Bog om Rejsen.10. »Gjøa« i Gjøa Havn paa Kong
Williams Land. Sommer. I Forgrunden et Eskimotelt.2, 1 den magnetiske
Nordpols Land.

2. I den magnetiske Nordpols Land.

Saa snart vi var kommet ind i Havnen, begyndte vi paa at tage al vor
Proviant i Land.

Vi byggede et rummeligt Telthus af et gammelt Storsejl og Granlægter,
som vi havde med hjemmefra. Derinde var der Plads til, at man kunde
sortere Kasserne efter deres Indhold, saa at det paa den Maade var
meget nemmere at finde de forskellige Ting frem, end om man skulde
tumle rundt i et lille Lastrum efter Sagerne. Endvidere var det langt
tryggere at have Provianten inde et Sted, hvor man intet vilde risikere
af en Ildløs. Et Skib saa lastet med Petroleum som vort, var ikke noget
sikkert Opholdssted. Det var jo ikke sikkert, at vi vilde slippe saa
godt over en ny Ildløs, som vi havde gjort over den første, og vi havde
allerede mange Gange drøftet de grufulde Følger, hvis vi ikke den Gang
havde haft Lykken med os.

Endelig var der den Fordel derved, at vi flk Lastrummet tomt, saa at vi
kunde stille Kabyssen (Køkkenet) derned. Kabyssen var hos os som paa
alle Smaaskibe et Træskur, der stod paa Dækket agten for Masten. Dette
kunde sagtens gaa om Sommeren; men om Vinteren vilde det staa langt
lunere nede under Dæk, og der blev det da ogsaa flyttet ned.

Proviantkasserne tog vi i Land med Luftbane. Vi lagde Skibet saa nær
ind til Land, som vi kunde. Saa bandt vi en Trosse fast højt oppe i
Masten, og satte den anden Ende af dette Tov fast i et Anker, som vi
gravede ned inde i Land. Langs denne stramt udspændte Trosse halede vi
saa Kasserne ind, idet vi fastgjorde dem til Stropper, der kunde glide
ud og ind langs Tovet.56

Provianten var nedlagt i store tilloddede Blikkasser, der hver især var
nedsat i Trækasser, byggede

11. »Gjøa« losser ved Luftbane.

af pløjede Bord. Disse Trækasser var omhyggelig forarbejdede, da de
skulde bruges til Husbygning, og der var yderligere den Sindrighed ved
dem, at de var spigret sammen med Kobbersøm. Derved blev de2, 1 den
magnetiske Nordpols Land.

brugbare til Bygning af magnetiske Observatorier, da Kobber sorn
bekendt ikke paavirkes af Magnetisme.

Inde i Land blev saa Blikkasserne taget ud, sorteret og anbragt i
Telthuset efter en ordnet Plan. Trækasserne blev efterhaanden baaret op
til det Sted, hvor det magnetiske Observatorium skulde ligge.

Da alt var kommet i Land, gik vi i Gang med at indrette et saadant
Observatorium. Men til Forstaaelse af de Fordringer, der her stilledes,
vil det være nødvendigt at forklare lidt om Jordmagnetismen og om
Maaden, hvorpaa magnetiske Undersøgelser tages.

Jordmagnetismen er en Naturkraft, der er i Slægt med Elektricitet og
Magnetisme; men Videnskaben har i endnu mindre Grad end for de to
sidstes Vedkommende formaaet at naa til nogen Forstaaelse af dens
egentlige Væsen og Oprindelse. I 30erne i forrige Aarhundrede
opstillede den store tyske Matematiker Gauss en Teori vedrørende de
jordmagnetiske Kræfter og deres indbyrdes Sammenhæng; men hans Teori er
langt fra tilstrækkelig til at forklare alle de Fænomener, der er
knyttet til Jordmagnetismen. Man søger derfor paa Observatorier,
fordelt over hele Jorden, ved direkte Iagttagelser at samle saa stort
et Materiale af Kendsgerninger som muligt til Brug foldet Geni, der
engang skal lære os, hvad Jordmagnetismen er, og hvortil den kan bruges
i Menneskehedens Tjeneste.

Paa eet Omraade har man dog allerede udnyttet Jordmagnetismen, idet det
netop er denne Kraft, der bevirker, at Kompasnaalen altid peger mod
Nord og derfor kan tjene Sømanden til Vejviser over Verdenshavene.
Kompasnaalen er altsaa en Magnetnaal, der58

kan dreje sig (i det vandrette Plan) om en lodret Akse.

Bringer man en Kompasnaal ud af dens Indstilling ved at føre en
Jerngenstand, en Saks eller en Kniv f. Eks., hen til den, og tager man
atter denne Genstand bort, saa svinger Naalen tilbage til sin
oprindelige Stilling paa Grund af Jordmagnetismen. Denne fastholder
altsaa Naalen i en bestemt Stilling. Den Kraft, som Naalen holdes med,
kan man maale, som man kan maale en Maskines Kraft eller den Kraft,
hvormed man kan trække med Haanden. Foretager man saadanne
Kraftmaalinger, vil det vise sig, at den har forskellig Styrke paa de
forskellige Maale-steder.

Tager man en Magnetnaal og ophænger den saaledes, at den kan dreje sig
om en vandret Akse, og drejer man selve denne Akse saaledes, at den
staar vinkelret paa Kompasnaalens Retning, saa vil den saaledes
ophængte Naal af den jordmagnetiske Kraft bringes til at stille sig ind
i en ganske bestemt Vinkel med det vandrette Plan, og altid svinge
tilbage til samme Vinkel, om man bringer den ud af Stilling. Denne
Vinkel kan maales og ligeledes den Kraft, hvormed Naalen fastholdes i
sin Stilling, og baade Vinkel og Kraft er forskellige paa de
forskellige Maale-steder.

Paa selve den magnetiske Pol vil Naalen, der drejer sig om en vandret
Akse, stille sig lodret, medens Kompasnaalen paa dette Sted er død, d.
v. s. er, som om den havde tabt sin Magnetkraft. Man kan stille den,
som man selv har Lyst, og den bliver staaende. Den virker ikke mere til
at vise Kursen, end om man vilde hænge et Penneskaft op til at styre
efter.2. I den magnetiske Nordpols Land.

Jordmagnetismen er til Stede overalt paa Jorden, men altid foranderlig
i Styrke, og i den Retning, i hvilken den virker, afhængig af, paa
hvilket Sted af Jorden man befinder sig.

Men ogsaa paa hvert enkelt Sted forandrer Kraften og Retningen sig,
dels gennem regelmæssige daglige og aarlige Forandringer, dels ved
pludselige mere eller mindre voldsomme Forstyrrelser — saakaldte
magnetiske Uvejr — efter hvilke de normale Forhold indtræder igen.
Endelig finder der smaa Forskydninger Sted, som fortsættes i aarevis
paa ensartet Maade.

Alle disse Forandringer kan man altsaa iagttage ved Hjælp af
Magnetnaalen, og netop ved Undersøgelsen af disse Sider af
Jordmagnetismens Væsen søger man at trænge til Bunds i det hele
Spørgsmaal.

Som ovenfor sagt er det Punkt, mod hvilket Kompasnaalen peger, ikke den
sande Nordpol, men et Sted der ligger omtr. 300 danske Mil fra denne.
Vinklen mellem Retningen fra et Sted paa Jorden til den sande Pol (d.
v. s-, den geografiske Meridian) og til den magnetiske Pol (den
magnetiske Meridian) kalder man Deklinationen eller Misvisningen.
Vinklen, som den Naal, der drejer om den vandrette Akse, danner med
Vandspejlet, kalder man Inklinationen eller Hældningen, selve Naalen en
Inklinationsnaal. Iagttagelser over Jordmagnetisme gælder altsaa først
og fremmest Forandringer i Deklinationens og Inklinationens Størrelse.

Da Jordens magnetiske Nordpol er et Mærkepunkt for Jordmagnetismen,
vilde det være af stor Interesse at faa en Observationsstation oprettet
der i Nærheden, og dette var som nævnt Gjøa-Ekspeditionens
Hovedopgave.60

Ved Hjælp af Mænd som Professor Neumayer fhv. Direktør for Deutsche
Seewarte, og Professor Adolph Schmidt, Chef for det tyske magnetiske
Observatorium i Potsdam, der havde været Amundsens Lærer, fik
Ekspeditionen et Udstyr af Instrumenter saa gode, som det overhovedet
var muligt at medføre. Det bestod dels i Instrumenter til Iagttagelse
ved

12. Magnetisk Meridiankort. De krumme Linier er de »magnetiske
Meridianer«, der viser Kompasnaalens Stilling paa de forskellige Steder
paa Jordens Overflade.

Øjets Hjælp af Magnetnaalen skiftende Udslag, dels i selvskrivende
(selvregistrerende) Instrumenter.

Et Sæt selvregistrerende Instrumenter bestaar af 3 Metalrør med
Magnetnaale ophængte i Kvartstraad. Den ene Naal angiver Deklinationens
Forandringer, den anden Inklinationens, og den tredje de Forandringer,
som foregaar i den Del af den jordmagnetiske Kraft, der kaldes
Horisontal-Intensiteten (d. v. s. den Styrkegrad, hvormed
Jordmagnetismen paavirker en Kompasnaal).2. I den magnetiske Nordpols
Land.

Disse tre Metalrør opstilles i et mørkt Rum, der kun oplyses af en
lille Lampe, hvis Lys træffer 3 smaa Spejle, som er anbragt paa de 3
Magnetnaales Spidser. Derfra kastes Lyset hen paa et Stykke fotografisk

13. Magnetiske Variationskurver (de med et Kryds betegnede Linier)
under et »magnetisk Uvejr«.

Papir, der er viklet op paa en Tromle. Paa dette Papir kommer der
saaledes 3 mørke Punkter, eet fra hver Magnetnaal. Men Tromlen er
indrettet til at gaa rundt een Gang i 24 Timer ved Hjælp af et Urværk,
saaledes at disse 3 Punkter bliver til 3 Linier, der kommer frem, naar
man efter de 24 Timers Forløb tager

14. Magnetiske Variationskurver (de med et Kryds betegnede Linier)
under rolige Forhold.

Papiret af Rullen og fremkalder det, som man fremkalder en fotografisk
Plade. Der ser man saa tre Kurver, d. v. s. Linier, hvis Udslag fra en
Midtlinie henholdsvis angiver Svingningerne i den Kraft, Styrke og
Retning, der i det forløbne Døgn har paavirket Deklinations- og
Inklinationsnaalen.62

Det skal her med det samme bemærkes, at vore Iagttagelser gav til
Resultat, at Polpunktets Beliggenhed til Tider skifter overordentlig
hurtigt. Dette ser man ved, at Magnetnaalene har svinget vildt frem og
tilbage over Midtlinien, naar et magnetisk Uvejr har raset (Fig. 13).
Til andre Tider kan derimod de tre Kurver være næsten som rette
parallele Linier (Fig. 14). Det bedste Indtryk af, hvor urolig Naalen
kunde være, fik man dog ved Øjeobservationerne. Det var aldrig muligt
at faa to paa hinanden følgende Observationer ens.

Paa det Sted, hvor vi laa, har vi haft Kompas-naalen til at pege hele
Horisonten rundt, d. v. s.: vi har haft Polpunktet i Nord, Syd, Øst og
Vest for os, dog aldrig længere borte end c. 100—150 engl. Mil (d. e.
150—225 km) i det højeste.

Saa snart vi havde Provianten i Land, var vort næste Arbejde at bygge
et Hus, i hvilket de selvregistrerende Instrumenter kunde staa. Hertil
benyttede vi Trækasserne, der havde været omkring Provianten. De
stilledes op som Vægge og fyldtes med Grus. Taget lavedes af Spær med
Dække af adskillige Lag Tagpap, og det færdige Hus kastedes saa meget
til med løst Sand, at kun Taget ragede op. Det gjaldt om at undgaa
altfor bratte Svingninger i Temperaturen inde i Huset.

Paa samme Maade byggedes et Beboelseshus for to af Ekspeditionens
Medlemmer med det Formaal for Øje at skaffe bedre Pladsforhold.

Først i Begyndelsen af Oktober var vi færdige med dette Arbejde. Baade
det at tage Provianten i Land og det at bygge Huse havde været drøjt
Arbejde, og vi havde maattet hænge i fra tidlig Morgen til langt ud paa
Aftenen. Men hermed var ogsaa det2. I den magnetiske Nordpols Land.

værste overstaaet. Vi kunde atter rette vore Rygge og begyndte at se os
lidt om i den Egn, der skulde være vor Hjemstavn i to Aar.

15. Kort over Kong Williams Land og Omegn.

Kong Williams Land er en 0 af Størrelse som Sjælland. Det er et bakket
og bølgeformigt Lavland, og ingen Højde paa Øen overstiger 100 Meter.

Jordbunden bestaar af Ler, Sand og Grus, mange Steder dækket af smaa og
store skarpkantede Brud-64

stykker af den Kalksten, der danner Grundfjældet, og som enkelte Steder
træder frem i Dagens Lys. Udover Landet er der saa spredt Stenblokke af
Granit og andre Bjergarter. Landet gør Indtryk af at være gradvis
vokset op af Havet. De opskruede Smaavolde af Sten og Sand, som man
finder overalt, ogsaa inde i Landet, kan daarlig tænkes dannet paa
anden Maade, end ved at Drivisen er blevet presset op mod Kysten og

16. Blomsterflor paa Kong Williams Land.

har pløjet den løse Jordbund op foran sig. Selve Kystlinien er udtunget
i en Masse Næs og Pynter og har lavt Vand, opfyldt af Grunde og Rev
langt udenfor sig.

Langs Kysten strækker sig næsten overalt et Bælte af låve Højder, der
skraaner ind mod Indlandet.

Selve Kystbæltet er saa godt som blottet for Plantevækst. Men inden for
Kystbakkerne findes et vidtstrakt Bælte af Sø ved Sø og mellem Søerne
Eng og Mosedrag, hvor der i Sommermaanederne findes2. I den magnetiske
Nordpols Land.

det herligste Tæppe af Blomster, Mos og Lavarter. Længere inde i Landet
bliver dette igen mere øde og Plantevæksten sparsommere.

Alle Landomrids paa Kong Williams Land er bløde og afrundede. Kun hvor
Elvene, som forbinder mange af Søerne, løber mellem Bakker, der bestaar
af løse Aflejringer, har de skaaret sig dybe Lejer ned i Overfladen.
Men den fygende Sne fylder om Efteraaret hurtigt disse Kløfter ud, og
gaar man op paa en Bakketop og ser ud over Landet, er der intet
særligt, der fanger Øjet. Bakket og bølgeformigt gaar Landet indover,
saa langt Øjet rækker, indtil det ser ud, som om en enkelt jævn
Bakkekam deler Jord og Himmel med en Grænselinie, der er næsten saa
lige som Havets Horisont; thi den lange Afstand, hjulpen af den hvide
Sne, som dækker Landet fra September til Juni, faar de langt borte
liggende Højdedrag til at smelte sammen for Øjet.

Landet ejer saaledes intet, der kunde gøre det til et Turistland, selv
om det var lettere tilgængeligt, og en flygtig Besøgende vilde intet
fængslende finde. Men det ejer dog en Skønhed i den vide Udsigt, der
aabner sig for Øjet, hvor man saa kommer op paa en Bakkekam. Der er
højt til Loftet og vidt til Væggene overalt.

Denne Storhed og dette Vidsyn lærer en at holde af Landet, naar man maa
opholde sig der i længere Tid, og har man to Gange set Aarstiderne
veksle henover de store Vidder, da synes man dog, at man gemmer i sin
Erindring Billeder af et Land, der var skønt.

Og vi saa Aarstiderne veksle to Gange. Det barske og stormende
Efteraar, hvor Sneen jager og fyger, fyldende Kløfter, jævnende alt ud,
udslettende

Gjøa-Ekspeditionen.66

hver eneste sort Plet Jord, druknende den i sin hvide Uendelighed. — De
maaneklare Vinternætter,

17. »Gjøa« i Sommerdragt.

Stjernerne og Nordlysene. Og de rugende mørke Vinternætter, hvor Luften
er tung [af Sne, og hvor2. I den magnetiske Nordpols Land.

Stormen tuder og hyler og der ingen Forskel er paa Dag og Nat, Mørke og
kun Mørke. — Foraaret, her som overalt, den skønneste Aarstid. Solen
stadig stigende paa Himlen, kommende saa højt, som den

18. »Gjøa« i Vinterdragt.

kan naa der oppe, skinnende med sin straalende Glans ved Middagstid,
rød som glødende Jern ved Midnat, synlig hele Døgnet rundt. Sneens
Overflade bliver Diamantstøv, strøet for ens Fod, for rigt til at
Øjnene taaler det i Længden. — En Dag gaar man over et af de brede
Elvelejer, som har ligget pakket med Sne, dødsstille hele den lange
Vinter. Man

5*68

stopper tilfældig, og saa hører man pludselig en underlig klukkende Lyd
stige op fra Sneen. Vandet er begyndt at løbe dernede! Snart slaar det
sig igennem, Elven er vaagnet af Dvalen og skinner som Sølv, smeltet,
rindende og skinnende, ikke som Sneens blændende Straaleild, langt
langt blidere og mere afdæmpet. Kulden dræber den endnu om Natten, den
lille Bæk. Men den vaagner til nyt Liv og sejrer til sidst, syngende
med sin klare Røst sin Hymne til Livet. — Sneen gaar af Landet.
Tusindvis af hvide Blomster kommer i Stedet. Andre Farver blandes deri.
— Fuglene kommer. Først Ryperne, saa en skønne Dag det første Par
Pragtedderfugle, Hunnen graabrun, uanseelig, foran visende Vej, Hannen
i pragtfulde skinnende Farver, sort, teglgraa, rød, gul, hvid, susende
bagefter. Snart bliver Trækkene større. I Hundredevis krydser de frem
og tilbage over Landet for at finde aabent Vand. Snart kommer alle de
andre. Fugle overalt! Hjejlen paa Tuetoppen, Snepperne i Moserne og
Sumpene, Ænderne ved Kærene, Svanerne paa Søerne, Ringgaaseflokkene
tegnende deres Kile op i Luften, øverst oppe Lommen, — Storlom,
Smaalom, lslom, — højt, højt oppe, stødende i sin skingrende Trompet,
saa at det gjalder ud over Vidderne. — Tiden gaar sin Gang. Isen
skiller fra Land, bliver blaa, nu da Sneen er smeltet af den, revner
paa Kryds og tværs og forsvinder. Kun ude i Strædet ligger en større
Del og driver frem og tilbage. — Men ak, Sommeren er kun kort. Først
gaar Edderfuglehannerne, overladende Damerne at passe Familien. Og saa
gaar alle de andre, forsvinder paa en forbavsende kort Tid. Nogle faa
Dages Manøvre oppe i Luften, saa bærer det sydover med susende
Vingeslag. Isen danner sig igen, bliver hurtig sikker, og Vinteren
nærmer sig med raske Fjed.2. I den magnetiske Nordpols Land.

Men inden den slaar sin hvide Kappe om Landet og slaar alt levende
ihjel, der ikke er flygtet i Tide eller har gravet sig ned i Jorden, da
er det Renjagtens Tid.

Om Sommeren er Kong Williams Land et Paradis for Rensdyrene. De kommer
tidligt om Foraaret over fra Fastlandet, hvor de har tilbragt en
skrækkelig Vinter paa Smalkost og stadig forfulgt af Ulve. Naar Solen
begynder at gaa nordefter, drager Renen ogsaa mod Nord og gaar paa Isen
over de smalle Stræder ud til Øerne Nord for Amerika. Herhen følger
Ulven dem ikke, uvist af hvilken Grund. I Ro og Mag kan de føde deres
Kalve, og de finder rigeligt Foder paa de store Sletter. De Eskimoer,
som lever i disse Egne, er saa faa i Antal, at det bliver rent
forsvindende i Forhold til Landets Størrelse, og de Vaaben, de er i
Besiddelse af, Buer og Spyd, gør, at de ikke kan blive farlige Fjender
for Rensdyret, saa længe Sommeren varer.

Men naar Efteraaret kommer, bliver det anderledes. Saa pisker
Nordvestvinden Frostsneen, der er skarp og stikker som Naale, henover
det flade Land. Der er ingen Skove, Dyrene kan ty ind i, ejheller lune
Dalstrøg, hvor de kan søge Læ. Sneen fyger saa fast, at Renen ikke
formaar at grave sig igennem den ned til det frosne Grønsvær, og
Jordbunden er i sig selv saa fugtig, at der, naar Frosten indtræder,
paa mange Steder fryser et Islag hen over Græsset, som absolut modstaar
Renens Forsøg. Der bliver da intet andet for end atter at gaa mod Syd,
tilbage til Ulvenes Land. Saa kommer de fra det Indre, jaget af Vinden,
ned mod Kysten for at gaa over Vandet. Der maa de vente, til Isen
bygger Bro.

Det Aar, vi kom ind, havde Sommeren været70

usædvanlig mild, saa at al Is i Strædet var smeltet bort. Det tog
følgelig lang Tid, inden Isen dannede sig igen. Sneen havde længe
forinden manet Renen til Opbrud, og nu trak de i store Flokke langs
Kysten og ud paa hvert eneste fremspringende Næs for at se, om ikke
Isen kunde bære.

Ogsaa forbi Gjøa Havn kom de. Medens vi tidligere havde maattet gaa
lange Strækninger efter dem og tit havde maattet vende hjem med
uforrettet Sag, fordi det ikke havde været muligt at komme paa Skud,
naar Terrænet ikke afgav nogen Dækning, saa behøvede vi nu blot at staa
ombord, til Flokkene kom over Bakkerne. De vandrede i Gaasegang, ofte
med en stor Buk i Spidsen. Jeg har talt over 50 Dyr paa een Gang i
Række. Naar man saa dem komme, var der Tid nok til at gaa efter sit
Gevær og gaa ud og lægge sig i Baghold. I den Tid gik man ikke
forgæves. Rekorden blev sat af Helmer Hansen. Han skød ud af en Flok
paa en Snes Dyr ikke mindre end de tretten.

Dyrene kom saa tæt, at vi endog har skudt Ren fra selve Skibets Dæk.
Men saa nemt var det dog kun een Gang for os. Som Regel var der et godt
Stykke at transportere de skudte Dyr.

Vi skød i Løbet af en Maaneds Tid over Hundrede Dyr og kunde sikkert
have faaet flere, om vi havde gjort os nogen særlig Anstrengelse
derfor. Men vi mente med dette at have rigeligt nok til Vinteren til os
selv og vore Hunde. Vi behøvede ikke at nære nogen Frygt for, at Kødet
ikke skulde holde sig. Saa snart et Dyr var skudt, blev det aabnet og
Indvoldene taget ud. Kort efter var det stivfrossent og holdt sig
saaledes, til det blev tøet op for at spises. Det sidste Dyr, vi spiste
hen paa Foraaret, var lige saa frisk i sin Smag som det første.2. I den
magnetiske Nordpols Land.

For Ekspeditionen blev dette Kødforraad af den største Betydning. Thi
lad hermetiske Sager være saa gode, de være vil, selv for den mindst
kræsne bliver de kedsommelige i Længden. Med al den ferske Mad blev vi
holdt i udmærket Ernæringstilstand og deraf følgende godt Humør gennem
den hele kolde og mørke Vinter uden at føie det mindste til den
Nedtrykthed, der ellers saa ofte viser sig om Vinteren paa arktiske
Rejser.

I Slutningen af September Maaned begyndte Vinteren at sætte ind for
Alvor. Først fik vi Regnskyl, saa Sne. I Midten af Oktober kunde Isen
bære overalt paa Hav og Indsøer og laa som et fast, jævnt Dække fra
Kyst til Kyst. Vi havde endnu et Par Observatorier at bygge, saaledes
et Hus, hvor de astronomiske Observationer kunde tages; vi havde ikke
kunnet gøre disse Huse færdige før, fordi vort Materiale var opbrugt.
Men nu flk vi i den fast sammenføgne Sne et smukt og solidt
Byggemateriale, der var ret nemt at haandtere. Sneen er saa haard, at
den lader sig skære og save ud i Blokke af passende Størrelse, af
hvilke vi byggede Vægge. Over Væggene spændte vi Sejldug som Tag og
kunde saaledes staa i Læ for Vind og Vejr, om end ikke for Kulden; og
den kunde være ubehagelig nok. Det eiet vanskeligt Stykke Arbejde at
observere i haard Frost. Man kan daarligt haandtere Instrumenternes
Skruer, naar man har Vanter paa Fingrene. Men tager man paa
Instrumenternes Metaldele med bare Hænder, fryser Fingerspidserne hvide
med det samme. Man maa tage sig meget i Agt tor at komme til at aande
paa de forskellige Kikkertglas og Aflæsnings-indretninger paa
Instrumenterne. Thi der danner sig da øjeblikkelig en Belægning af
Rimfrost, fordi ens72

Aande fryser, naar den kommer ud af Munden. Glassene maa saa skrabes
rene med en Træpind. Derved kan man nemt komme til at rokke ved
Instrumentets Opstilling, saa at man maa begynde sin Observation helt
forfra.

Den 29. Oktober fik vi vort første Eskimobesøg. Det kom ganske
overraskende paa os, da det i Almindelighed antoges, at Eskimoerne
holdt sig til det amerikanske Fastland. Vi havde derfor ikke ventet at
træffe dem, førend vi kom ud paa Slædeture. Men nu, da vi en skønne
Morgen stod paa Dækket og saa ud over Landskabet, fik vi Øje paa noget,
vi først troede var Rensdyr. Men det varede ikke længe, inden vi
opdagede, at de Rensdyr gik paa to.

Det var fem Mand, der kom spaserende mod os paa Geled. Kaptajnen og de
to Harpunerer gik dem i Møde paa Isen med ladte Geværer, klar til Skud.
Det var jo ikke godt at vide, om disse vilde Mennesker var fredelig
sindede. De tidligste Ekspeditioner, der % naaede Ishavskysten ved at
gaa ned ad de amerikanske Floder, havde i hvert Fald haft
Vanskeligheder med Eskimoerne og havde endogsaa maattet skyde paa dem.

Men disse tænkte ikke paa saadant. Da de kom nær nok, kunde man se, at
deres Ansigter straalede af Glæde og Fredsommelighed, saa vore Bøsser
blev der ingen Brug for.

Eskimoerne havde længe vidst om vor Ankomst. I September havde vi haft
et Jagtparti ude en halv Snes Mil fra Stedet, og dette Parti havde
Eskimoerne holdt Øje med — uden selv at blive set. De havde holdt sig
borte af Frygt for Geværerne. Men nu havde da endelig nogle Stykker af
dem taget Mod til sig.

Efter dette første Besøg var Isen brudt, og der2. I den magnetiske
Nordpols Land.

kom jævnlig Visitter. Senere hen kom de og boede i Uger ad Gangen ved
vort Vinterkvarter, os til megen Nytte og Fornøjelse. Eskimoerne er
dygtige og intelligente Folk, der har forstaaet at gøre sig det Land
underdanigt, i hvilket de lever, og man kan paa talrige Omraader lære
af dem. Mændene gik paa Jagt for os og hjalp os paa vore Rejser, og
Kvinderne syede vort Tøj.

Men ved Siden af den Nytte, de gjorde os, forøgede de ogsaa i høj Grad
det videnskabelige Udbytte af Ekspeditionen. Disse nordamerikanske
Eskimoer er nemlig meget lidt kendte af Videnskaben, saa at alt, hvad
vi kunde indsamle af Redskaber og Husgeraad, og alle de Oplysninger, vi
kunde skaffe til Veje om deres Sæder og Skikke, var af Interesse.

I Begyndelsen kunde vi kun gøre os forstaaelige for hinanden ved Tegn
og Fagter. Men i Tidens Løb dannede der sig et Sprog os imellem, saa at
vi kunde føre lange Samtaler med dem af Eskimoerne, som opholdt sig
mest i Nærheden af Skibet, og med hvem vi plejede mest Samkvem. Kom der
saa fremmede Eskimoer til, maatte vi bruge vore Venner som Tolke, men
saa gik det ogsaa udmærket.

Sproget, vi talte, var et vidunderligt Sammensurium af Norsk og
Eskimoisk. Det var vel saaledes, at Eskimoerne troede, de talte Norsk,
vi, at vi talte Eskimoisk. Den eskimoiske Maade at danne Ordene og de
afledede Former paa, saa vel som ogsaa den Maade, hvorpaa de bygger
Sætningerne op, er meget forskellig fra vor, og skulde jeg
karakterisere det Sprog, vi talte, var det nærmest dannet af eskimoiske
Gloser og norsk Grammatik. Havde vi faaet fat i et enkelt Ord som f.
Eks. »tauto«, at se, saa maatte denne Stamme gøre Tjeneste for alle
Former og Tider af74

Ordet, og ens Udtryk og Fagter maatte træde i Stedet for
Bøjningsformer.

Foruden at Sætningsdannelsen er vanskelig, er ogsaa Udtalen det.
Sproget har mange Lyde, som det næsten ikke var muligt for vort Øre at
opfatte, og skulde vi uafhængig af hinanden nedskrive saadanne
vanskelige Ord, viste det sig, at vi anvendte højst forskellige
Stavemaader for at faa Lyden udtrykt.

Trods disse Vanskeligheder kom vi dog som sagt saa vidt, at vi kunde
tale med hinanden, og gennem deres Forklaringer flk vi et godt Indblik
i deres Liv.

Navnet »Eskimo« bruges som en fælles Betegnelse for alle de Folk, der
lever langs Ishavets Kyster i den nye Verden og paa Grønland. Ordet er
af indiansk Oprindelse og betyder »den, som æder raat Kød«. Det er
nærmest at betragte som et Smædenavn, en foragtelig Betegnelse for den,
der æder sit Bytte raat ligesom Dyrene. Det er rigtigt nok, at Eskimoen
æder Kødet raat, men det er blot ikke, fordi han staar paa et lavt
Kulturtrin. Det er fordi hans fattige Land ikke har Metaller, hvoraf
der kan forarbejdes Kar. Saadanne maa han møjsommeligt skære ud af en
Slags blød Stenart, og derved bliver Karvæggene saa tykke, at det ikke
er muligt at faa Vand i Kog i dem uden at anvende en Mængde Brændsel.
Og heller ikke det findes i hans Land i saa rigeligt Maal, at han kan
tillade sig noget stort Forbrug. Derfor er Smædenavnet »Eskimo«
uretfærdigt. Selv kalder han sig »Innuit«, hvilket betyder Menneske i
Modsætning til Dyr, og dette Navn er meget mere passende. Thi naar man
har færdedes i de øde og ugæstfri Egne, hvor han er henvist til at
leve, og har set,2. I den magnetiske Nordpols Land.

hvordan han har formaaet at skabe et virkeligt Hjem for sig og sine
midt i de vildeste Ødemarker, saa maa man med højeste Beundring
erkende, at han med Rette regner sig for at høre med blandt Skabningens
Herrer.

Hvorfra Eskimoerne stammer, ved inan ikke saa nøje. Nogle mener, at det
er Asiater, der i sin Tid er kommet over det smalle Bering Stræde.
Andre mener, at det er en amerikansk Folkestamme, der oprindelig har
levet sydligere i Nordamerika, men som efterhaanden er blevet trængt
længere og længere mod Nord af kraftigere indianske Folkestammer, som
ikke lod dem i Fred, førend de var naaet helt op i de arktiske Egne.
Skulde man dømme efter deres Udseende, maatte man tro, at begge Dele
har fundet Sted. Thi man træffer udprægede Mongoler, smaa, skævøjede,
gulagtige Folk med fremspringende Kæbeben, rigtige »Skrællinger«, som
vore Forfædre kaldte de Folk, de traf paa Grønland. Og man træffer
udprægede Indianere, store brede 6 Fods Folk med Ørnenæser og
kobberbrun Hud som sprungne ud af en af Coopers Romaner. Imellem disse
Ydergrænser træffer man saa alle mulige Overgangsformer.

Eskimoerne har i Tidernes Løb sondret sig ud i Stammer, der har delt
Landet imellem sig. Stammerne har Navn efter Landsdelene og disse igen
efter deres særlige Ydelser. Saaledes: Netchili efter Netchi,
Fjordsælen; Eivilli efter Eivik, Hvalrossen; Utkuschiksalik efter
Utkuschi, Kogekar, idet man nemlig i Utkuschiksalik finder den bløde
Stenart, hvoraf Kogekarrene udskæres; Ugluli efter Uglu, Blaasælen, og
mange flere.

Alle Eskimoer taler omtrent det samme Sprog. Skønt mange af Stammerne
ikke har haft med hin-76

anden at gøre i Aarhundreder, idet der findes Kyststrækninger paa
Hundreder af Mile, hvor selv Eskimoen ikke kan friste Livet, saa kan
man dog klare

19. Netchili-Eskimoen Umiktuallu.

sig fra Grønland i Øst til Alaska i Vest, om man blot kender een
eskimoisk Dialekt.

Det er fredsommelige Folk, der lever i god Forstaaelse med deres Naboer
og ikke søger at trænge ind paa hinandens Territorier. Enkeltvis
besøger de hinanden, og Giftermaal er ikke ualmindelige Stammerne
imellem. Møde mellem Stammerne bliver kun betragtet som Anledning til
Fest, og det eneste Brud2. I den magnetiske Nordpols Land.

paa Venskab, vi mærkede, var det, at de over for os holdt af at
fremhæve deres egen Stammes Godhed og Dygtighed paa de andres
Bekostning.

20. Netchili-Eskimokvinde (tatoveret paa Ansigtet) med sit Barn paa
Ryggen.

De enkelte Stammer har ikke noget egentligt Overhoved. Men da det meste
af deres Jagt — deres Hovedbeskæftigelse — foregaar i Fællesskab, vil
uvilkaarlig en dygtig Jæger faa en høj Stilling mellem dem og blive
den, hvis Raad følges. Iøvrigt staar der ikke nogen særlig Respekt af
ham.

Der er saaledes ingen, der haaiidliæver Lov og78

Ret mellem Eskimoerne. Men det gaar da ogsaa uhyre sjældent paa, at
nogen forgriber sig paa anden Mands Gods eller Liv. Stammerne er kun
smaa og Familierne indbyrdes knyttede til hinanden ved Venskabs og
Slægtskabs Baand gennem mange Slægtled. Sker der Overgreb af nogen Art,
saa maa den forurettede eller hans Familie selv tage sig til Rette,
naar Lejlighed gives, og mange Aar kan gaa hen, før den kommer.

Eskimoerne lever i Engifte; men det er dog kun faa af Ægteskaberne, der
er eksemplariske. Det hænder ret almindeligt, at to Venner bytter Koner
for kortere eller længere Tid. De taber dog aldrig af Sigte, hvem der
er deres egentlige Kone. Ægteskabet ordnes for Børnene af Familierne
indbyrdes, saa at to allerede er bestemte for hinanden fra Barnsben af.

En anden Ejendommelighed træffer man temmelig ofte, at der til en
Husholdning hører to Mænd. Dette sker, fordi Kvinderne er meget i
Undertal. Saa optager et Par, der har været længere Tid gift, en yngre
Mand som Kompagnon. Han bliver en Slags Mand af anden Klasse, idet den
første Mand overlader ham en hel Del af de besværligere Arbejder.
Saaledes gaar al hans Fangst til den fælles Husholdning.

Inden for Familien er det Faderen eller dennes Moder, naar hun lever,
der betragtes som Familiens fornemste og holder Justits over sine egne.
Men det er som oftest en meget mild Justits. Eskimoerne holder meget af
deres Børn og er gode ved dem.

Det første Aar af sit Liv tilbringer Eskimobarnet paa sin Moders Ryg.
Hendes Dragt har midt paa Ryggen en lille Udvidelse, som giver Plads
til Barnet. For at det ikke skal glide ned, tager hun en Rem2. I den
magnetiske Nordpols Land.

om Livet, som hun spænder sammen foran paa Brystet.

Paa dette dejlig varme Sted ligger Barnet op mod Moderens nøgne Ryg, og
man ser det kun, naar det i en lynende Fart bliver halet frem under
Klæderne, efter at have givet Moderen en lille fugtig Paamindelse ned
ad Ryggen om, at det er paa Tiden at komme ud. Saa opholder det sig i
flere Minutter uden en Trevl Tøj paa i en Temperatur af maaske 50°,
tilsyneladende uden at tage den mindste Skade deraf.

Naar Barnet bliver saa stort, at det begynder at faa Interesse for
Omverdenen, saa rejser det sig op paa Moderens Ryg og stikker sit lille
Hoved frem over hendes Skulder, klar til at forsvinde ned igen, hvis
det finder Situationen utryg. Naar det er vokset fra Moderens Ryg, faar
det sin første Dragt; det er en Heldragt med Bukser og Trøje i eet.
Denne Dragt snøres sammen paa Brystet; men det er tit saa daarligt
gjort, at den gaber paa mange Steder og lader Barnets Bryst og Mave
blot for Vejr og Vind. Man kan ikke sige andet, end at de bliver vænnet
til deres Lands Klima fra smaa.

Børnene har mange Lege sammen. Men der gaar

21. Eskimokvinde (tatoveret paa Arm og Haand) med sit Barn paa
Ryggen.80

dog ikke mange Aar, førend man opdager, at Smaa-pigerne morer sig mest
med at lege Husmoder og Drengene med at efterligne deres Fædre.
Jagtinstinktet kommer meget tidligt frem hos dem. De gaar løs paa alt
levende, først med Sten, saa med smaa Buer og Pile, som bliver større
og bedre, alt som de vokser til. Her er der ingen, som lærer Børnene at
være god mod Dyrene, og ingen Eskimo, fra den yngste til den ældste,
kan se noget levende uden at forsøge paa at slaa det ihjel, selv om det
ikke kan være dem til ringeste Nytte. Selv den smukke lille Snespurv,
der kommer kvidrende nordover med Foraarssolen for at melde, at nu
kommer Sommeren, selv den kan de ikke lade i Fred. Det synes grusomt.
Men man tilgiver dem, naar man erindrer, at deres eneste
Eksistensmiddel er Jagten, saa at det gælder om allerede fra Barnsben
af at udvikle en øvet Haand og et sikkert Øje.

Naar Drengene bliver større, følger de deres Fædre paa Jagt.
Pigebørnene sidder saa hjemme hos Moderen; thi ogsaa de har meget at
lære.

Eskimoerne behandler deres Kvinder godt i Modsætning til mange andre
Naturfolk, og Arbejdet er ligeligt og retfærdigt fordelt mellem Mand og
Kone. Men det kan naturligvis ikke undgaas, at Kvinderne ofte maa tage
en haard Tørn med.

Mandens væsentligste Arbejde er Jagten. Ved den skalfer han Føde,
Klæder og Brændsel til Huset. Men saa snart Byttet er bragt til
Bopladsen, overlader han det til Kvinderne. Kommer man ved en saadan
Lejlighed paa Besøg, kan man nok faa det Indtryk, at Manden sidder og
driver og lader Konen om det hele. Men man maa da erindre, at der gaar
en lang Dags anstrengende Jagt i Forvejen.2. I den magnetiske Nordpols
Land.

Konen flaar og parterer Dyret og tilbereder Maden. Siden hen skal hun
berede Skindene og sy Klæder af dem, og hun skal holde Familiens hele
Ejendom af Skind vedlige. Mandens Arbejde i Hjemmet er ikke stort; som
Regel indskrænker det sig til Forarbejdelse af de Redskaber, der
behøves til Jagt og Husholdning, men saa har han til Gengæld ogsaa
mange haarde Timer med at skaffe Føden tilveje.

Den meste Del af Aaret lever Eskimoerne af Sæl, og for at kunne faa
Udbytte af Sæljagten er det nødvendigt, at flere jager i Forening. I de
snævre Stræder ligger Isen fast fra Kyst til Kyst fra Oktober til
August. Fra Isen lægger sig og indtil April Maaned lever Sælen under
Isen; men da den aander ved Lunger, er den nødt til at holde sig
Aandehuller aabne op gennem Isen. Man skulde tro, at dette kunde være
besværligt nok. Isen i Gjøa Havn naaede saaledes den første Vinter en
Tykkelse af 3 m 80 cm. Selv om den maaske er noget tyndere ude i selve
Strædet, hvor der gaar Strøm, saa er det dog artige Dimensioner, det
drejer sig om. Men Sælen begynder sit Arbejde, saa snart Isen lægger
sig. Over Hullet fyger Sneen sammen og dækker for den kolde Luft, og
Vand, der endnu ikke er frosset, har jo en Temperatur, der ikke er
lavere end Frysepunktet, saa at det trods Kulden i Luften ikke bliver
saa særlig låve Kuldegrader, Sælen faar at kæmpe med i det af et tykt
Lag Sne overdækkede Aandehul.

Hver enkelt Sæl har mange Aandehuller aabnede op gennem Isen inden for
en vis Omkreds for at kunne have lidt Frihed til at bevæge sig. For at
være sikker paa Fangst gælder det derfor om saa vidt muligt at faa
anbragt en Fanger ved hvert af disse Huller, ellers risikerer man, at
Sælen gaar til

et af dem, der ikke er bevogtet. Derfor rykker Eskimoerne ud i Flok og
Følge, medbringende deres Hunde i en Snor. Hunden kan lugte Sælhullerne
gennem Sneen og lægger sig ned, naar den kommer til et saadant. Saa
slipper Ejermanden den for at låve Hullet til til Fangst.

Først maa han finde Stedet nøjagtigt, og det gør han ved at støde ned
gennem Sneen med en lang Stok af Rensdyrtakker, som han har rettet ud
ved at blødgøre dem i varmt Vand.

Naar Hullet er fundet, skraber han Sneen til Side og stikker en ganske
tynd, 50 cm lang Pind (Fig. 22, Nr. 15 og 16) med en lille Tværplade af
Ben, noget mindre end en Toøre, paa Enden ned igennem Hullet. For
maalet med Pladen er, at den skal bæres oppe af de smaa Isstykker, som
flyder paa Vandets Overflade nede i Hullet. I Stokkens anden Ende er
der en Snor, og til denne er fastbundet en anden, mindre Pind (20 cm
lang), som han stikker ned i Sneens Overflade ved Siden af Hullet; saa
skraber han omhyggelig Sneen op omkring Pladestokken, saa at Hullet er
helt dækket, for at Sælen ikke skal mærke Uraad. Sælen er nemlig meget
sky, og af den Grund er Jægeren ogsaa nødt til at medbringe et Stykke
Skind, som han kan staa paa under Forberedelserne, for at ingen Støj
skal naa ned gennem Isen.

Naar Hullet er beredt, lægger han sin Harpun ved Siden af sig paa to
smaa Bukke af Ben, som han har stukket ned i Sneen (Fig. 22, Nr.
10—12). Er det haardt Vejr, og det er det meget ofte, saa bygger han
sig en lille Mur af en tre til fire Sneblokke, som kan give ham Læ for
den værste Vind. Og saa kan han staa og vente taalmodigt Time efter
Time.

Kommer saa endelig Sælen for at aande, saa ses2. I den magnetiske
Nordpols Land.

det paa, at den Stok, der er anbragt i Hullet, pludselig synker. Sælen
puffer nemlig med sin Snude til de smaa Isstykker, som bærer den oppe,
og saa synker den.

Som et Lyn griber Fangeren Harpunen og støder ned gennem Hullet. Han
træffer sikkert, skønt Hullet i Overkant ikke er stort videre, end et
Haandled er tykt; men kommer Sælen blot til Hullet, bliver den ogsaa
fanget.

Harpunens Spids sidder løst paa Skaftet, og til Spidsen er der
fastgjort en lang Line af flettede Rensdyrsener. Naar nu Skaftet
trækkes tilbage, bliver Harpunspidsen siddende i Sælen. Denne søger
naturligvis bort fra Hullet, men forhindres af Snoren, som Eskimoen
holder i Haanden, i at gaa ret langt. Før eller senere maa den tilbage
til samme Hul igen, og naar den kommer, støder Jægeren ned i Hullet med
Harpunskaftet og faar saaledes Sælen dræbt.

Dernæst hugger han Hullet større med sin Kniv og haler Sælen op paa
Isen. Hunden spændes for selve Dyret, der er rundt og glat, saa der
behøves ingen Slæde til Transporten. Saa gaar det hjemad til Snebyen.

Hjemme overlades Dyret til Konen. Manden trækker af sine Overklæder og
faar tørre Sko paa Benene og sidder saa og venter taalmodigt, til Maden
kommer.

Naar en Sæl er taget, kommer der ikke nye Sæler til dens Aandehuller.
De fryser til, og Jægerne maa søge ud i en anden Retning, naar de atter
gaar ud paa Jagt.

I April Maaned forandres Formen for Jagten. Paa denne Tid kommer Sælen
op paa Isen for at føde sin Unge. Saa tidlig paa Aaret ligger Sneen

6*22. Eskimoiske Redskaber (se Forklaringen paa næste Side).2. I den
magnetiske Nordpols Land.

tyk over Isen, og Sælen laver sig en Hule under Sneen paa Isens
Overflade, hvor saa Ungen fødes. Indtil den er blevet stor nok til at
følge Moderen i Vandet, er den et let Bytte for Eskimoen. Hundene
snuser dem op, og Jægerne graver dem ud.

Senere hen paa Aaret, naar Sneen er smeltet af Isen, kommer Sælen op
for at sole sig. Saa jager Eskimoerne enkeltvis. Nu gælder det om
krybende at snige sig ind paa Vildtet, uden at det aner Uraad, indtil
man er nær nok til at sætte sin Harpun i det. Ogsaa til denne Jagt
hører der en grænseløs Taal-modighed. Og saa kan Jægeren ofte have den
Ærgrelse, efter at have krøbet langsomt frem i Timevis, at se Sælen
forsvinde i Hullet, ligesom han skal til at bruge sin Harpun. Det
hænder undertiden, at han kan faa Sælen beroliget, naar den begynder at
vise Tegn paa Uro, ved at udstøde en knurrende Lyd, som Sælerne
frembringer. Det er iøvrigt et Fif, som han f. Eks. ogsaa anvender paa
Fuglejagten. Eskimoerne er nemlig Mestre i at efterligne alle Dyrs
Stemmer, og det er morsomt at høre, naar de underviser deres Smaadrenge
deri.

En lige saa vigtig Rolle som Sælen spiller Renen i Eskimoernes
Husholdning. Ogsaa den jager de flere

Til Fig. 22. 1, Lyster til Fiskefangst. 2, Harpun. 3, Redskab til
Undersøgelse af Sneen. 4—5, Pile. 6, Benstok, hvormed Sælens Aandehul
eftersøges gennem .Sneen. 7—8, Bennaale, hvormed Harpunsaarene i Sælen
sammenheftes, for at der ikke skal løbe for meget Blod ud. 9, Ske af
Moskusoksens Horn til Rensning af Aandehullet. 10—12, Harpun paa Plads
klar til Brug. 13—14. Harpunspidser med Line. 15—16, Bedskab til
Opdagelse af Sælens Komme til Aandehullet. 17—18, Et andet Bedskab til
samme Brug. 19, Harpunskaft. 20—21, Beskyttere til Aandehullet for at
Sneen ikke skal fyge ned deri.86

i Forening, særlig om Efteraaret, naar den skal til at trække sydover.

Renen plejer, naar den bliver forfulgt, at ty til Vandet, hvis den kan
se sit Snit dertil. Det kommer formodentlig af, at den derved undgaar
den Fjende, den kender mest til, nemlig Ulven. Men Eskimoerne benytter
sig deraf. De bærer nogle Kajakker op i en eller anden Indsø, hvor de
af Erfaring ved, at en Del Rensdyr vil komme forbi. Naar en Flok viser
sig, søger nogle at skræmme Rensdyrene ved Raaben og Skrigen, idet de
løber efter dem. Er der ikke Eskimoer nok paa Stedet, bygger de i
Forvejen en Række Smaavarder af tre til fire Sten oven paa hinanden
oppe paa Bakkekamme, der ligger i en passende Retning. Saadanne Varder
kan paa lidt Afstand skuffende se ud som Mennesker, og er Renen først
blevet opskræmt, tør den ikke bryde gennem Rækken. Paa den Maade er det
temmelig nemt at lede de skræmte Dyr i den Retning, man vil have dem,
og er de først i Vandet, er det en smal Sag for Kajakroerne at ro dem
op og dræbe dem med Harpuner. Det er ikke ualmindeligt, at der paa een
Gang kan nedlægges en 20—30 Dyr, der saa deles efter visse Regler
mellem Jagtdeltagerne.

Eskimoerne er ikke, som man i Almindelighed tror, uden Tanke paa
Fremtiden. Hvad de fanger for meget, gemmer de hen til de daarlige
Tider om Vinteren, og henter det saa ind fra de forskellige Steder.

Den tredje vigtigste Ernæringskilde er Fiskeriet. Der fanges en Del
Smaatorsk i det salte Vand om Foraaret. Men det er dog navnlig
Ferskvandsfiskeriet, der giver Udbytte. Elve og Søer vrimler med
Laksørred. Fiskene gaar om Foraaret saa tæt i Elve og2. I den
magnetiske Nordpols Land.

Bække, at de kan fanges paa den Maade, at man vader ud i Elven med en
Slags Lyster eller Trefork (Fig. 22, Nr. 11) i Haanden og spidder dem
paa denne Maade. Sommeren igennem tages en Del Fisk paa Snøre, men
Fiskeriet tager dog først Fart, naar Søerne lægger til. Saa hugges der
Hul i Isen, saa længe den ikke er for tyk til at komme igennem, og i
disse

23. Eskimoer udrustede til Fiskefangst.

Vaager fanges talrige Fisk. Foraarsfisken tørres paa Snore.
Efteraarsfisken fryser straks, naar den kommer op af Vandet og kan
saaledes holde sig i ubegrænset Tid.

Skønt Landet vrimler af Fugle, jages disse dog kun lejlighedsvis.
Fuglejagt vil altid give et forholdsvis magert Udbytte, hvor hver
enkelt skal skydes med Bue og Pil. Udbyttet af Mad svarer ikke til
Anstrengelserne.88

Af Bjørne dræbes der ikke mange af den simple Grund, at det kun er
undtagelsesvis, de kommer ind paa Eskimoernes Jagtomraade. Isbjørnen
lever væsentligst af Sæl og maa derfor opholde sig saadanne Steder,
hvor der hele Vinteren igennem kan opstaa aabent Vand, altsaa hvor man
har med drivende Pakis at gøre. Her kommer Sælen nemlig op paa Isen.
Dette er imidlertid udelukket, hvor Isen ligger fast, og Bjørnen har
ingen Midler til at trænge ned gennem et fast Isdække.

Paa det amerikanske Fastland jages en Del Moskusokser og Harer, og alt,
hvad der tages af alle disse Dyresorter, gaar naturligvis til Køkkenet.
Kun Ræve spises aldrig, hvilket formodentlig forklares af den siden hen
beskrevne Begravelsesmaade, som er i Brug blandt Eskimoerne.

Alt, hvad der findes paa Dyrene, udnyttes, særligt for Sælens og Renens
Vedkommende. Alt spiseligt spises, og Eskimoernes Begreber om, hvad der
er spiseligt, er betydelig videre end vore. Uden at gaa ind paa
Enkeltheder i den eskimoiske Madlavning, skal jeg kun omtale en enkelt
Ret, dels fordi den betragtes som særlig delikat, dels fordi det er den
eneste, der tildels er sammensat af vegetabilske Bestanddele. Naar
Renen er nedlagt, aabnes den, og Maven udtages. Det grønne Maveindhold,
der ligner hakket Spinat, og Blod sammenrøres i selve Mavesækken og
lægges dernæst hen under en Sten, hvor det saa faar Lov til at ligge
til hen paa Vinteren. Gæret, raadnet, frossent og atter optøet nydes
det saa ved Fest-maaltider.

Rensdyrets Skind bruges til Klæder. Eskimoerne bærer yderst en saakaldt
»Anorak«. Den er nærmest skaaren som en Livkjole, idet den er kort
afskaaren2. I den magnetiske Nordpols Land.

fortil, med et langt Skøde bagtil. Den er dog selvfølgelig lukket
forpaa og trækkes paa som en Skjorte. Oventil i Halslinningen er
fastsyet en Hætte, som kan trækkes over Hovedet, og som kun lader Mund,
Næse og Øjne fri. Anorakens Kanter er forsynet med Frynser, der tjener
til ved deres Vægt at hindre Skindkanten i at rulle sig op.

Det er ganske mærkeligt at se paa dette Skøde bagtil. Men har man været
henvist til at spise sin Frokost i det fri, siddende paa en Isblok, saa
har man dog lært at værdsætte denne Mode efter Fortjeneste.

Som Undertøj bærer de en Underanorak af samme Snit, men af lettere
Skind. Denne bæres med Haarene ind mod Kroppen, medens paa Yderanoraken
Haarene vender udad. Paa Benene har de Knæbukser efter samme Princip,
udvendig svære, indenfor lettere.

Paa Fødderne har de ikke mindre end fem forskellige Lag af Rensdyr- og
Sælskind, dels Sokker, dels Strømper. Yderst har de en Støvle, der om
Vinteren er af Skindet paa Rensdyrets Ben, om Sommeren af Sælskind, der
holder Vand ude. Over Støvlefoden har de en Sælskinds Sko.

Anoraken hænger frit ned over Bukserne, og Bukserne over den nedre
Benbeklædning. Paa den Maade faar de ganske vist den kolde Luft ind paa
selve Kroppen. Men det er den eneste Maade, de kan holde Skindet tørt
paa. Snører man til overalt, vil det selv i den strengeste Kulde føre
til, at man kommer i Sved, hvis man har noget anstrengende Arbejde for.
Skindet vil da blive ødelagt af Fugtighed, idet det taber Haarene.

Skindet af Sælen benyttes som ovenfor sagt til vandtætte Støvler og Sko
samt til Kajakovertræk.90

Tilberedelsen af Skindene bestaar i Afskrabning af Haarene og Tørring.
Dernæst gennemgaar de en Tygningsproces. Fra Ende til anden skal de
gennemtygges, for at alt Fedtstof kan komme ud af dem, og for at de kan
faa den rette Blødhed og Smidighed, og dette Arbejde foretages af
Kvinderne. I den Tid Skindberedningen varer, ser man alle Kvinder, unge
og gamle, vandre rundt med et Stykke Skind og tygge og tygge. Men de
slider da ogsaa i Tidens Løb deres Tænder af helt ned til Gummerne.

Hvert Efteraar, naar den største Renjagt er endt, beredes Skindene, og
alle faar nye Klæder til Vinteren. Da ser alt saa pynteligt ud. Men ud
paa Sommeren, naar det lakker mod, at det ny Tøj skal komme, saa ser
det gamle ikke godt ud længere. Haarene er faldet af paa mange Steder,
og Skindet er fedtet og sodet. Sin egen Person holder Eskimoen ej
heller videre pyntelig. Med Spædebørnene kan det gaa, Moderen slikker
dem jævnligt rene over det hele som en Kat sine Killinger. Men er de
først vokset fra hendes Rygpose, faar de ikke stort ahden Vask deres
Liv igennem end den, Vind og Vejr besørger.

Kvinderne er meget dygtige til Syarbejder. De syer med Naale af Ben og
Kobber. Synaale fandtes, men var en sjælden Vare, da vi kom. De holdt
sig hele Tiden som et af de bedste Betalingsmidler.

Vi brugte næsten udelukkende Eskimoklæder. Det dejlige bløde
Rensdyrkalveskind var som Silke at have paa Kroppen, og selv i den
haardeste Kulde gav det straks en Fornemmelse af Varme at trække i en
saadan Skjorte. Det nyttede os imidlertid ikke at bestille Tøjet, thi
da blev vi i de fleste Tilfælde snydt. Tøjet blev syet med saa lange
Sting, at det snart faldt fra hinanden. Da vi havde opdaget dette,2. I
den magnetiske Nordpols Land.

hjalp vi os ved at trække Tøjet af Mændene, naar vi traf en eller
anden, som vi passede Tøj med, naturligvis mod god Erstatning. Paa den
Maade flk vi velsyede Sager. Vi kunde trygt gøre det, thi de
amerikanske Eskimoer har saa godt som ikke Utøj.

Om Sommeren er det Eskimoens bedste Tid, saa ligger han paa Landet.
Sammen med nogle gode

24. Eskimoisk Mand og Kvinde udenfor deres Sommertelt.

Venner opslaar han sit Telt paa en eller anden Bakkekam i Nærheden af
et Elveløb. Teltet er af Skind, der holdes oppe af Træstænger. Forneden
belægges det med store Sten. Naar Teltet saa siden tages ned, bliver
Stenene liggende i Kreds, og saadanne Teltringe, som man træffer mange
Steder inden for Polarkredsen, er sikre Beviser paa, at Stedet har
været beboet.

Om Sommeren er Klimaet godt og varmt. Søer92

og Elve vrimler med Laksørred, saa at det er nemt at skaffe Føden. Oppe
fra deres Telt kan de holde Udkig efter Rensdyr, som deres skarpe Øjne
opdager paa lang Afstand, og som de saa drager ud efter.

25. Netchili-Eskimoer uden for deres Sommertelt.

Paa denne Tid af Aaret gaar Solen ikke ned, der er ingen Forskel paa
Dag og Nat, og Eskimoen sover kun, naar det passer ham, og ikke til
regelmæssig Tid. Det fik vi at føie, naar der var Eskimotelte opslaaet
i Nærheden af Skibet; saa var der Spektakel hele Døgnet rundt. Eskimoen
er nemlig2. I den magnetiske Nordpols Land.

glad over Tilværelsen og giver denne sin Tilfredshed til Kende paa en
ret støjende Maade.

Netop oven paa Sommerens Herlighed kommer der en Periode, der er slem
nok, nemlig Tiden inden der er kommet Sne nok til at bygge af. I den
Periode regner og sner det mellem hinanden, og et lille daarligt
Skindtelt bliver et uhyggeligt Opholdssted. Der er derfor almindelig
Glæde, naar man kan rykke ind i Snehusene igen. En skønne Dag finder
Familiefaderen, at nu er en eller anden Snedrive god og fast nok til at
bygge af. Saa ridser han en Rundkreds i Sneen paa ca. 10 Fod i
Diameter, og indenfor denne Rundkreds skærer han Sneen ud i Blokke lVa
Fod brede, 2 Fod lange og ca. 4 Tommer tykke. Omtrent den ene Halvdel
inden for Cirklen lader han urørt, men den anden Halvdel indeholder
tilstrækkelig Sne til hele Huset.

Hytten bygges saa spiralformet op, saa at den ene Blok støtter sig til
den nærmest foregaaende og bringes samtidig til at hælde lidt indover.
Det hele ser ganske faretruende ud; men der er en mærkelig
Sammenhængskraft i Materialet, saaledes at Hvælvingen kan fuldføres.
Det sidste Hul øverst i Taget lukkes med en Blok, der løftes op
indvendig fra, drejes og tilskæres i Form af Hullet og saa trækkes ned,
hvorved den bliver en Slut- og Støtteblok for liele Konstruktionen.
Tilskæringen af Blokkene foregaar med en lang flad Kniv, og det tager
kun en halv Times Tid at bygge et Hus til en Familie. Men Bygmesteren
har jo ogsaa langvarig Øvelse. Den ene Blok passer nøje til den anden;
men for dog at dække mulige Smaahuller kaster Konen og Børnene Huset
til med løs, findelt Sne, der kitter sig fast ind i Sprækkerne.94

Naar Bygningen er til Ende, skærer Bygmesteren sig ud, og gennem det
derved opstaaede Hul langes Familiens Ejendele ind i Huset. Saa gaar
Konen ind og Hullet lukkes. Hendes Opgave er at sætte Fyr paa Spækfadet
for at faa Sneen til at synke lidt sammen ved Varmen og derved blive
fuldkommen tæt. Spækfadet, der er af Sten, er halvmaaneformet og har en
Kant langs den lige Rand. Paa denne lægger hun smaa Totter af Mos, der
tjener som Væger for Spækket, som ligger indenfor i den
halvmaaneformede Del. Disse Væger har hun saa at passe, saa at de ikke
oser. Samtidig rydder hun op i Lejligheden og lægger Tingene paa deres
rette Plads.

Udenfor er Manden og Børnene ikke ledige. De bygger »Husgang« af
Sneblokke, der skal tjene til Bislag, for at man ikke skal have Døren i
Huset lige ud til det barske Vejr. I denne Husgang sover ogsaa Hundene
om Natten. Naar Konen synes, at Huset er tilstrækkelig glaseret
indvendig, brydes Væggen igennem der, hvor Husgangen støder til den, og
saa rykker Familien ind.

Som nævnt bliver Blokkene kun skaaret ud af den ene Halvdel i
Rundkredsen. Naar Huset er færdigt, staar altsaa den anden Halvdel igen
som en Slags Forhøjning. Her sidder man dels paa Hug, dels med Benene
ud over Kanten. Her spredes Familiens Skind, og her sover man uden Tøj,
men rullet ind i Skindene.

Men om Dagen, naar de sidder i Hytten, er de nødt til at beholde
Undertøjet paa. Temperaturen maa jo ikke stige ret mange Grader over
Nul, thi saa smelter Huset bort over Hovedet paa dem.

Der er helt nydeligt inde i et saadant nybygget Snehus. Husmoderen
holder en ti til tolv Blus brændende paa sit Spækfad, og Lyset kastes
tilbage fra2. I den magnetiske Nordpols Land.

de skinnende hvide Vægge. Det føles ogsaa helt lunt at komme derind,
skønt Varmegraden kun er omkring Frysepunktet. Thi udenfor er det jo
bitterlig koldt. Den laveste Temperatur, vi observerede, var saaledes
-f- 62° C., og i Januar og Februar Maaned havde vi ikke over -f-40°.

26. Det indre af en Netchili-Snehytte.

Glansen gaar dog hurtig af Snehusene. Trods al Omhyggelighed fra
Husmoderens Side kan det ikke undgaas, at Spækket af og til oser, og i
Løbet af nogle Dage ser Rummet nærmest ud, som om det var hugget ud i
en Kulgrube. Men selv om Glansen er borte, er Hyggen det dog ikke. Naar
man efter en lang og kold Dagsrejse træt og forkommen faar96

Øje paa de store Muldvarpeskud af Sne, der betegner menneskelige
Boliger, naar man ser Lysskæret, der trænger ud gennem den
gennemskinnelige Snevæg, saa bliver man dog helt let og glad til Mode.

Medens Eskimoen om Sommeren saa godt soin altid bliver boende, hvor han
har opslaaet sit Telt, saa er det anderledes om Vinteren. Naar en
Stræk-

27. Eskimolejr ved Vintertid. Maaneskin.

ning er afsøgt og Sælen paa denne Strækning dræbt, er der ikke mere der
at gøre. Da er det nemmere at flytte med hele Byen, end det er at gaa
saa meget længere Strækninger for Jagtens Skyld. Saa flyttes hele Byen
hen til et nyt Sted paa Isen, og den nye Omegn afsøges. Derfor kan man,
naar man rejser paa Isen, træffe paa saadanne forladte Byer hist og
her. Man hilser dem med Glæde, thi et Snehus er altid et lunere og
rummeligere Opholdssted end et tyndt Telt.2. I den magnetiske Nordpols
Land.

Eskimoerne bruger Slæder til at transportere deres Gods paa og Hunde
til at trække. Af disse har de dog kun meget faa, saa de maa tit selv
lægge sig i Selen. Kun de mindste Børn faar Lov til at køre. Slæderne
er rene Mesterværker. De har ikke

28. Slædemederne »smøres«.

store Træstykker, der kan bruges dertil, men maa flikke dem sammen af
Stumper af Ben og Træ, der sammenbindes Stykke for Stykke med Snore af
Rensdyrsener. For nu at faa en jævn Slædemede ud af alt dette Smaakram,
har de fundet paa at ise Slæderne forneden. De laver en Vælling af Vand
og Mos, som de jævner ud paa Underkanten af Slæde-mederne i et tykt
Lag, der straks fryser haardt fast. Saa glatter de efter ved at spytte
Vand ud i en

Gjøa-Ekspeditionen. '98

Bjørneskindsvante og lade den glide hen ad Slædemeden. Der danner sig
da øjeblikkelig et tyndt Islag, som glider udmærket i al Slags Føre, og
som hurtigt og nemt kan fornyes, saa længe Frosten varer.

Kajakker laver de af smaa Træstykker og Sælskind, omtrent lig de
grønlandske.

29. Kajak under Bygning. Man ser det Træskelet, over hvilket Skindet
skal udspændes. Bunden vender opad.

Eskimoerne har ikke mange Adspredelser. Men de holder meget af at komme
sammen. De besøger hinandens Huse, og saa gaar Passiaren livligt.

Det er morsomt at se, naar der er Traktement i en Hytte. Bydes der f.
Eks. et Stykke Rensdyrkød, saa deles det ikke ud mellem Gæsterne. Hver
tager derimod sin Kniv i Haanden, og saa gaar Kødstykket rundt. Man
udser sig Stedet, hvor man vil have en2. I den magnetiske Nordpols
Land.

Bid, saa løfter man Kødet med venstre Haand og sætter Tænderne i det,
og skærer saa med et rask Snit en ordentlig Mundfuld af, hvorpaa Kødet
langes videre til den næste.

Gennem denne Fremgangsmaade faar man Øje for, hvor viseligt det er
indrettet af Naturen, at de fleste af dem er skabt med flade Næser og
fremspringende Kindben, saa at man næsten ikke ser Næserne, naar man
ser dem fra Siden. Thi hvis det ikke var saaledes indrettet, vilde det
sikkert hyppigt ske, at der under Spisning paa den Maade gik en Næsetip
med i Løbet.

Omkring Jul og Nytaar holder Eskimoerne en Art Festtid, hvor de ikke
gaar paa Jagt. De har endnu Mad i deres Oplag fra Rensdyrjagtens Tid,
og Sæljagten har de endnu ikke taget fat paa. Saa bygger de en Snehytte
efter samme Princip som de øvrige, men saa rummelig, at der kan være et
halvhundrede Mennesker samlede i den paa een Gang. Denne bruger de saa
til forskellige Forlystelser. Blandt andet har de en Slags Reckøvelser.
De spænder tværs gennem Hytten et tykt Reb, flettet af Sælskindsremme,
og her foretager de forskellige gymnastiske Øvelser.

Til andre Tider holder de en Slags Dans. Kvinderne stiller sig op i en
Rundkreds og synger med de alvorligste Miner en ensformig Sang, der kun
bevæger sig paa nogle faa Toner. En af Mændene gaar ind i Kredsen med
en Slags stor Tamburin, »Kri-laudi«, som han slaar paa. Saa løfter han
snart det ene og snart det andet Ben, og kaster samtidig Kroppen frem
og tilbage; af og til udstøder han høje Skrig. Alle ser lige alvorlige
ud under Forestillingen, og der er ikke Tale om, at nogen kommer i
Ophidselse

eller saadant, saa det er vanskeligt at sige, hvori

Morskaben bestaar. Men Aften efter Aften kan de blive ved paa samme
Maade.

Endvidere holder de Troldmandsforestillinger; »Angekokker« kalder de
deres Troldmænd. Disse kan gøre de mærkeligste Ting, men har iøvrigt
forskellig Anseelse efter deres Dygtighed. Der var en (Fig. 30),

30. Troldmanden Præderik og hans Kone i deres Snehytte. Til venstre i
Billedet ses Spækfadet, hvorpaa der brænder en svag Ild.

hvis særlige Kunst var det, at han kunde jage en Harpun igennem sig.
Det foregik ganske vist i Mørke, men man kunde høre paa hans Skrig, at
det maatte være meget smertefuldt. Naar der atter blev tændt Lys,
fremviste han saa sin Anorak, i hvilken der var Hul forpaa og bagpaa.
Det kunde der jo kun komme, hvis Harpunen var gaaet igennem ham!

Om Eskimoerne selv troede paa den Slags Kun-2. I den magnetiske
Nordpols Land.

ster, ved jeg ikke rigtig. Over for os lo de ad det, men de var dog
meget alvorlige, naar det stod paa. Jeg tænker, at de har tænkt som
saa, at da man jo dog aldrig kunde vide, om ikke disse Angekokker stod
i Forbindelse med Aander paa en eller anden Maade, saa var det bedst at
holde sig gode Venner med dem.

Om Eskimoernes Religion var det paa Grund af Sprogvanskeligheden svært
for os at danne os noget Begreb, idet der i hvert Fald ikke mærkedes
ydre Tegn til en egentlig Gudstjeneste. Sikkert er det dog, at deres
Gudelære ikke er særlig indviklet. Det, vi sporede til Religionen, var
mest Overtro, der gav sig Udslag i en Del hemmelighedsfulde Forskrifter
særlig vedrørende Jagten, saaledes om Tiderne naar Dyrene maatte jages
og lignende. Om Livet efter Døden tror de, at de gode gaar til Maanen,
de af anden Klasse til Stjernerne, og de onde ned i Jorden.

Har de altsaa ingen særlig udpræget Gudstro, saa skal det dog siges, at
i Kærlighed til Næsten staar de højt. Forholdene inden for de enkelte
Eskimosamfund er saa gode, at man kunde ønske, at de kristelige Samfund
var saa kristelige i deres Færd. Eskimoerne er gode Børn, gode Forældre
og gode Borgere, varmhjertede, gæstfri og hjælpsomme, langsomme til
Vrede, hurtige til at blive gode igen, og sjældent høres om Overgreb af
nogen Art.

Eskimoen lever et lykkeligt og tilfreds Liv sin Barndom og Manddom
igennem. Kun naar Aarene begynder at tynge og Gigten kommer, og han
ikke ret vel kan følge med Slæderne længere, og de lange Vandringer
piner, og han føler sig til Byrde for sine Børn, eller naar en eller
anden pinefuld Sygdom tager Kræfterne, saa kan det hænde, at han kommer
til at længes saa meget efter Døden, at han tager sit102

eget Liv. Saaledes var der lo Selvmord i de to Aar,

vi var i Gjøa Havn.

Ogsaa ved ulykkelige Hændelser falder der mange fra. Eller ved Død af
Sult. Det er nemlig almindeligt, at nogle faa slaar sig sammen og lever
Sommeren igennem for sig selv. Slaar saa Jagten og Fiskeriet fejl for
dem, saa har de ingen at søge Hjælp hos, og saa maa de gaa til Grunde.
Under saadanne Omstændigheder kan de efterlevende blive tvunget til at
spise de døde. Men saadant sætter Stempel paa den, der har gjort det.
Ikke saadan, at nogen gør dem noget ondt derfor, dertil forstaar
Eskimoerne alt for godt Begrebet Sult. Men der hviskes om det Mand og
Mand imellem.

Eskimoerne begraver ikke deres døde i Jorden. De har simpelthen ingen
Redskaber til Raadighed til at grave en Grav i den frosne Jordbund, der
selv om Sommeren kun tør op et Par Fod ned. De ruller de døde ind i
Skind og lægger dem ud paa Marken. Rundt Eskimoens ensomme Grav synger
den triste Vintervind. Den fejge Ræv sniger sig rundt om, indtil den
har snuset sig Mod til til at gaa løs paa Byttet, og oven over kredser
den sorte Ravn, ventende sin Del deraf. Men den Gud, der er Gud for den
modige og for den retsindige og for den, der altid har stræbt at gøre
sin Pligt, han har ogsaa nok en Plads for den døde Eskimo. —

31. Netchili-Grav.2. I den magnetiske Nordpols Land.

Det siger sig selv, at Eskimobesøgene bidrog væsentlig til at korte
Tiden for Ekspeditionens Medlemmer; den kunde maaske ellers være faldet
temmelig lang for dem af os, der ikke havde videnskabelige Arbejder at
udføre.

Man har tit spurgt mig, hvorledes man kan faa Tiden til at gaa Vinteren
igennem. Mit Indtryk er det, at vi alle havde Hænderne fulde hele Dagen
igennem. Der toges magnetiske Observationer daglig, og astronomiske saa
tit Vejret tillod. Ligeledes gjordes der flere Gange daglig
meteorologiske Iagttagelser, til Kontrol paa de selvregistrerende
Instrumenters Nedtegnelser. Mange af disse Observationer skulde
udregnes paa Stedet efter lange og indviklede Formler, og over det hele
Materiale maatte der omhyggelig føres Bog. Med disse Sager holdtes
Chefen og hans Assistent Gustav Wiik samt vor Maskinmester Per Ristvedt
og jeg selv beskæftigede. Hele Skibsarbejdet var overladt de to
Harpunerer Anton Lund og Helmer Hansen, de havde ogsaa alle
forefaldende Arbejder og Reparationer paa Skib og Huse, Transport af Is
fra en lille Sø til Skibets Vandforsyning, samt endelig det
anstrengende Arbejde at holde en Vaage aaben i Isen for at kunne faa
Vand i Tilfælde af Brand. Alene dette sidste gav adskillige Timers
Arbejde hver Morgen.

Kokken Lindstrøm havde rigeligt at gøre med Dagens tre Maaltider, og
med Bagning to Gange om Ugen; thi saa tit flk vi dejligt frisk Brød.

Naar Foraaret nærmer sig, bliver der travlt ombord med Forberedelserne
til Slæderejserne. Man kan som Regel ikke nøjes med de Iagttagelser,
der kan gøres paa selve Stationen, men ønsker at udvide sit Kendskab
til Landet ved at berejse det i saa stor Udstrækning som muligt.104

Det har ofte været fremført, at en Slæderejses Udfald væsentlig er
afhængigt af Udrustningen. Derom er der ej heller nogen Tvivl. Det
gælder nemlig om, at ens legemlige Velvære er saa stort, som det
overhovedet er muligt at faa det paa en Tur, hvor man som Sneglen er
henvist til at føre sit Hus med sig paa Ryggen. — Uheldig Kost giver
daarlig Mave, for lidt Kost giver tom Mave; uheldig valgte Klæder giver
Kulde, daarlige Soveposer giver Søvnløshed; daarlige Slæder giver
haardt Arbejde, og daarlige Hunde sætteten i en Sindsstemning, saa at
man er lige ved at flyve i Flint. Blot en enkelt af disse Ulemper
forringer ens Arbejdskraft, formindsker ligefrem ens Evne til at
iagttage; støder derfor for mange af dem sammen, saa kan man maaske nok
tvinge sig frem ved sin Energi, vel ogsaa nok tvinge sig til at tage
Observationer med Instrumenterne. Men alt det, man skulde bringe med af
Indtryk til Beskrivelse af Landets Udseende, det bliver det smaat med,
fordi ens Hjerne har været trættet og uimodtagelig.

Men for at faa alle disse Ting gode, Slæderne, Klæderne, Teltene o. s.
v., er det imidlertid ikke nok at bygge paa, hvad andre beretter. Der
maa personlig Erfaring til. De første Ture, man gaar ud paa, bør man
ikke planlægge alt for lange, thi da er man udsat for at komme hjem med
uforrettet Sag. Alene Beklædningsspørgsmaalet er af Betydning. Selv om
man gaar nok saa lang en Tur bort fra Skibet, kan man tage paa, hvad
der passer en og falder en mageligst, Skind eller Uld, snævert eller
vidt. Thi naar man kommer hjem om Aftenen til Skibet, kan man skifte og
faa alt tørret ved en Ovn. Men ganske anden Overvejelse skal der til,
naar den Varme, man har til Raadighed til Tørringen, bare er den, som2.
I den magnetiske Nordpols Land.

ens eget Legeme formaar at frembringe. Det duer ej heller meget at tro
om sig selv, at man er født Polarfarer og er særlig skikket. Storm og
Kulde er haarde Modstandere, de bøjer sig kun for en, naar man er
grundig udrustet, og hurtig lærer man, at eet er det at sidde med Lys
og Varme og Landkortet paa Bordet og lægge sine Planer om saa og saa
mange Mil om Dagen, et andet naar man er der ude, og Dag paa Dag gaar
med et voksende Underskud af de planlagte Mil, trods alle
Anstrengelser.

Efterhaanden erhvervede vi os en vis Færdighed i Udrustningen af
Slæderejser, saaledes at vi selv paa lange Ture ikke behøvede at berøve
os selv alt formeget af Livets Goder, men kunde indrette
Vægtfordelingen saaledes, at vi havde Skind nok med til at holde os
varme om Natten, Mad og Brændsel nok til to gode Maaltider.

Den første større Slæderejse foretog Kaptajn Amundsen i Foraaret 1904.
Formaalet var at foretage magnetiske Maalinger langs Kysten af Boothia
Felix. Vi brugte paa vore Slædeture at rejse to Mand sammen, hver med
sin med seks Hunde forspændte Slæde. Kaptajnen var udrustet for tre
Maaneder, men maatte vende hjem efter to Maaneders Forløb, da nogle
Eskimoer havde stjaalet en Slæde med Proviant, som han havde lagt i
Depot. Dette var heldigvis det eneste fjendtlige Udslag af Betydning,
som vi mødte blandt Eskimoerne. Det var begaaet af en mindre Stamme,
som boede Norden for vore Netchili-Eskimoers Omraade. Senere hen
fortrød de deres Handling, og vi flk Slæden tilbageleveret en skønne
Dag. De var vel bange for, at vor Hævn ellers skulde blive frygtelig.
Derpaa havde vi naturligvis ikke tænkt. Men Historien var i sig selv
al-106

vorlig nok og tvang Kaptajnen og hans Ledsager Ristvedt til at afbryde
deres Arbejde og søge mod Skibet i Ilmarsjer. De naaede da lykkeligvis
hjem uden større Lidelse; men Brændslet var sluppet op et Par Dage før,
og Provianten spist til sidste Krumme!

Medens Kaptajnen var borte paa denne Tur, benyttedes Tiden til en
omhyggelig Kortlægning — Triangulation — af Stationens Omegn, Neumayers
Halvø kaldte vi Landet. Efter Hjemkomsten skulde Kaptajnen nemlig i
Sommerens Løb lægge en Kreds af magnetiske Observationsstationer rundt
Hovedstationen for at skaffe Sikkerhed for, at Hovedstationsarbejdet
ikke blev paavirket af stedlige Tiltrækninger. Disse Bistationer skulde
gennem Kortlægningsarbejdet knyttes saa nøjagtig som muligt til
Hovedstationen.

I Eftersommeren (August 1904) foretog Harpuneren Helmer Hansen og jeg
en Baadrejse til Kap Crozier, Kong Williams Lands Vestpynt.
Hovedformaalet var at foretage en Opmaaling af den snævre Passage
mellem Amerikas Fastland og Kong Williams Land for at faa afgjort, om
vi var kommet ind i en lukket Gyde og maatte vende om, eller om vi
kunde komme videre den Vej med »Gjøa«.

Endvidere skulde vi føre et Depot ud for en senere Slædetur, idet det
var nemmere at bringe en Baadlast end en Slædelast frem.

Paa denne Baadrejse fandt vi to Hovedskaller og nogle Knogler af hvide
Folk. Den amerikanske Polarforsker C. F. Hall, der iøvrigt ogsaa selv
fandt sin Grav Norden for Polarkredsen, havde før os besøgt Sydkysten
af Kong Williams Land. Paa et Sted havde han fundet disse samme
Hjerneskaller og rigtigt sluttet, at det maatte være to af Franklins
Folk, der var faldet paa dette Sted. Han havde lagt Sten over dem2. I
den magnetiske Nordpols Land.

og ridset i en af Stenene: »Eternal Honor to the Disco verers of the
N.W. Passage« (Evig Ære være N.V. Passagens Opdagere). Stedet findes
nogenlunde angivet i hans Beretning, men det var dog nærmest
tilfældigt, vi fandt det, netop i Nærheden af hvor vi havde slaaet Telt
en Aften. Hans Stendysse var

32. Stendyssen over Franklin-Folkene ved Kap C. F. Hall

borte; jeg antager, at nysgerrige Eskimoer har revet den ned. Men
Stenen med Inskriptionen fandt vi. Saa samlede vi de hvide Knogler i en
ny Stendysse. Og nu kender Eskimoerne Stendyssens Indhold, saa nu faar
d,e vel endelig Lov til at hvile i Fred i deres ensomme Grav. »Evig
Ære« staar der i Stenen. Maatte den mægtige Gud tage vor Ros for god! —

I September kom vi tilbage. Nogen egentlig Opmaaling af
Strædesnævringen havde vi ikke kunnet108

foretage, dertil havde der været for megen Is i Farvandet. Men saa
store Isstykker, som vi havde set passere for Strømmen, kunde ikke
komme igennem, uden at der ogsaa maatte være Vand nok for et Skib med
»Gjøas« Dybgaaende.

Depotet havde vi faaet lagt ud en 100 eng. Mil fra Skibet.

Sommeren 1904 var kold og kort. I Modsætning til Sommeren da vi kom ind
til Gjøa Havn, laa der dette Aar megen Is og drev omkring den hele Tid.
Nyisen lagde sig 14 Dage tidligere, og Følgen var, at vi, som havde
ventet det samme Rentræk langs Kysten som i 1903, blev narrede. Da
Renen blev drevet sydover af Vinteren, der satte ind, fandt den meget
hurtig en Bro over Strædet, der kunde bære, og gik saaledes vor Dør
forbi. Heldigvis havde Eskimoerne dette Aar forstaaet, hvad det trak op
til, og havde saaledes vist.sig klogere end vi. De havde lejret sig paa
et Sted, hvor de fra gammel Tid vidste, at der frøs Isen først til, og
der havde de saa nedlagt saa rigeligt, at vi kunde købe Vinterforraad
hos dem.

Vinteren 1904—1905 gik som den foregaaende. Alle var vi optaget af vore
forskellige Arbejder.

Foraarets store Slædetur var dette Aar nærmest en Kortlægningsrejse.
Det gjaldt særlig den eneste uberejste Kyststrækning paa den store 0
Wollaston Land eller Victoria Land, der ligger tæt Nord for Amerikas
Fastland, Vest for Kong Williams Land og adskilt fra dette ved Victoria
Strædet (se Kortet S. 63).

Opgaven blev mig betroet, og med Per Ristvedt som Ledsager drog jeg
afsted d. 2. April 1905.

Med de fra vore tidligere Slæderejser hentede Erfaringer var det ikke
saa svært at ruste ud. Vi rejste fra Skibet med Proviant for c. 50
Dage. Turen2. I den magnetiske Nordpols Land.

skulde jo nok vare længere, men vi stolede paa at finde det Depot, som
var lagt ud paa Baadturen. Men ak, der blev vi skuffede, Bjørnen havde
været der og forsynet sig i Forvejen. Alt det, der var igen, var en
stor Rulle Jernblik; den havde Bjørnen lavet af Proviantkasserne — jeg
ved ikke, hvorledes man bedst kan sikre sig mod Bjørne. Provianten her
— 250 kg Pemmikan og Hundefoder — var nedlagt i tilloddede Blikkasser,
saa at man ikke skulde tro, at de kunde vejres ret langt bort. Paa
Stedet, hvor vi lagde det, var Kalkstenen forvitret i store flade Sten.
Af saadanne Sten, saa svære som to Mand kunde bakse med, havde vi lavet
et lille Kammer til disse Kasser, og derpaa anvendt en hel Dag til at
dynge Sten paa Sten over det hele, saa at det nærmest lignede en vældig
Stendynge. Alt havde været forgæves. Med nogle faa Slag af sine vældige
Labber har Bjørnen ryddet det hele til Side og har saa med Tænder og
Kløer revet Blikket op.

En lille Erstatning flk vi i 4 Rensdyr, som vi var saa heldige at skyde
samme Dag. Det lyder af meget. Men en Gennemsnitsren vejer kun 70 kg,
og disse var tilmed saa usselt magre, at jeg næsten maa tro, at det var
Efternølere, der havde trukket rundt den hele Vinter.

For os selv var det en behagelig Tilvækst til Køkkenet. Naturligvis
ogsaa for vore Hunde. Men vi maatte fodre en halv Ren op ad Gangen, og
selv med det fik de ikke nær Mad nok. Deres koncentrerede Føde forslog
langt bedre til at holde Kræfterne vedlige.

Fra det plyndrede Depot ved Kap Crozier satte vi Kursen Vest over
Victoria Strædet mod et Land, der paa Kortet var tegnet som en lille 0
med Navnet »Land set af Rae«. Dette Land viste sig at være

en stor Samling paa over hundrede større og mindre Øer. Her var vi saa
heldige at skyde 2 Rensdyr, og satte saa ud over det 20 eng. Mil brede
Stræde, der adskilte os fra Victoria Land, hvor den egentlige Opmaaling
skulde begynde.

Tyve Mil, det lyder som ingen Ting; men vi brugte ikke mindre end 10
Dage om at komme over.

33. Paa Slædeekspedition.

Rejsen var hidtil gaaet paa jævn Is i Simpson Strædet langs Sydkysten
af Kong Williams Land. Men her skulde vi køre tværs over et Stræde, og
her flk vi med Skrueis at gøre.

Skrueis dannes, hvor et Isdække brister for Stormens Tryk, og hvor saa
det ene Isstykke presses op over det andet af Strøm og Vind. Ude i
Polarhavet kan Isen skrues op til anselige Højder, 30—40 Fod. Den
Skrueis, vi mødte i Victoria Strædet, var kun2. I den magnetiske
Nordpols Land.

mandshøj eller det dobbelte, dannet af metertykke Isblokke. De laa tæt
opad hinanden med hele deres smukke Følge af Fygefaner, Snedriver,
Revner i Isen og smaa, opstaaende Iskanter. Møjsommelig faar man Slæden
op over en Snedrive, det skal til at gaa nedover igen. Det letner for
Hundene, og de trækker til. Afstanden til næste Drive er for stor, ned
gaar Slædestævnen i susende Fart og borer sig dybt ned i Sneen, ind
under en fremadstaaende Iskant. Ja, saa maa man naturligvis have den op
igen. Der skal stærkt Materiale til at holde saadant ud, baade i
Mennesker, Dyr og Slæder.

Det tog os som sagt 10 Dage og saa meget af vor Proviant at komme over,
at hvis vi ikke traf Vildt paa Taylor 0 første Dag, maatte vi vende om.
Taylor 0 er en lille 0 tæt op til Kysten af Victoria Land, og det Sted,
mod hvilket vi styrede.

Men Lykken stod os bi, vi traf Eskimoer paa et Sted, hvor vi aldeles
ikke havde ventet at træffe dem.

Vi gik ved Siden af vore Slæder ind mod Land. Bag os laa den
forfærdelige Skrueis, foran en halv Mils Vej flad Is ind til Kysten,
hvor det skulde afgøres, om vi Dagen efter skulde vende tilbage til
Skrueisen for at kunne naa hjem igen. Da fik Ris-tvedt Øje paa nogle
sorte Punkter. Vi fik Kikkerten frem og saa straks, hvad det var:
Mennesker. Det var jo sandsynligvis Eskimoer. Men det kunde jo endelig
være, at det var en anden Ekspedition, og uvilkaarlig greb vi begge en
Haandfuld Sne for at gnide lidt af det værste Snavs af Ansigt og
Hænder, hvis der skulde være hvide Folk mellem dem, vi mødte.

Saa svingede vi Slæderne tværs, Ristvedt flk begge vore Geværer med
ladte Magasiner. Han lagde sig bag Slæden med Bøssepiben støttet paa
Læsset og112

Patronkassen aaben ved sin Side. Det andet Selskab havde ogsaa gjort
Holdt, og jeg gik frem imod dem, med min Tilbagetogslinie dækket af
Ristvedts sikre Bøsse. En Mand udskilte sig fra Gruppen og kom imod mig
med opløftede Hænder. Saa løftede jeg ogsaa mine. Tegnet maatte betyde:
»Se, jeg kommer uden Vaaben«. Og han havde ingen. Jeg ganske vist
heller ikke, men jeg var dog ikke fuldt ærlig. Thi bag mig laa
Ristvedt, der ofte nok har vist, at inden for 500 Meter skyder han kun
Træffere.

Vi mødtes midt mellem Partierne, og efter et meget kortvarigt Eftersyn
faldt vi hinanden om Halsen og gned Kinderne sammen paa det
hjerteligste. Saa kom de andre til, da de saa vort Mødes Hjertelighed.
Vi førtes til deres Snehuseby, og flk ogsaa der en hjertelig
Modtagelse. Forstaa hinanden kunde vi ikke, men man kommer langt med
Tegn og Fagter, naar det kniber.

De havde været heldige med Sælfangsten, saa at vi kunde afkøbe dem Kød
og Spæk. Vi havde ikke medbragt Handelsvarer, da vi ikke havde ventet
at træffe Eskimoer paa de Strækninger, vi skulde berejse. Men vi kom
langt med de Naale, Smaaknive og Sakse, vi kunde undvære; thi deres
Redskaber og hele Udstyr var endnu mere primitive end
Netchili-Eskimoernes, der dog havde tiltusket sig nogle Staalvarer fra
Hudson Bugten.

Netop fordi denne Stamme er saa uberørt, som den er, vilde den have
været endnu interessantere at studere end Netchili-Eskimoerne. Men vi
havde andre Opgaver og maatte fortsætte ad den Kyst, vi endelig havde
naaet. Det lykkedes os at kortlægge 100 eng. Mil af denne nye
Kyststrækning, som senere har faaet Navnet »Kong Haakon VII's Kyst«.
Saa2. I den magnetiske Nordpols Land.

kunde vi ikke naa mere. Paa 72° n. Br., som vi naaede 27. Maj, maatte
vi bestemme os til at vende om, for ikke at blive afskaaret fra Skibet

Paa Hjemturen traf vi ikke Eskimoerne igen, som vi havde ventet. De var
gaaet sydover, idet de formodentlig skulde over Dease Strædet til
Fastlandet, inden Isen brød op og afskar Overgang. Den 25. Juni naaede
vi Gjøa Havn efter et Fjerdingaars Fravær. De havde ombord ventet os
med Ængstelse i de sidste 14 Dage, da vi, med Depotet iberegnet, kun
havde Udrustning for 70 Dage. Glæden var gensidig; thi skønt Turen
havde været udmærket i mange Retninger, saa kan det ikke nægtes, at den
sidste Maaned, hvor vi levede af Jagt, og hvor vi maatte spise Køddet
halvraat for at spare paa Brændslen, havde bevirket, at vi var begyndt
at længes lidt tilbage til Lindstrøms Kødgryder.

Saa satte Sommeren ind for Alvor, og Foraars-fuglejagten gik sin Gang.
Vandet begyndte at risle, Sneen veg Pladsen for Blomsterne, og vi, der
nu skulde fremover, maatte begynde paa at laste Skibet. Hovedarbejdet
var endt, Hjemturen stod for Døren.

3. Gennem Nordvestpassagen.

D. 13. August 1905 lettede vi og stod ud af Gjøa Havn. Havnen selv
havde været isfri allerede fra d. 28. Juli, og siden da havde vi flere
Gange daglig været oppe paa Højderne for at se, hvordan Isforholdene
artede sig i Simpson Strædet. Snart saa det bedre, snart daarligere ud,
og Farvandet mellem Todd Øen og Richardsons Pynt (Amerika-Siden) var
stadig pakket til med Is. Men endelig d. 13. mente vi at

o

turde vove Forsøget. Det var ikke raadeligt at opsætte det længere,
selv om Forholdene ikke saa særlig lovende ud*).

Og vi drog ud. Jeg tror, vi var glade allesammen. Først senere hen
opdager man, at et Sted, hvor man har levet i to Aar, hvor man kender
hver Sten i Nærheden og hver fjern Bakketop, og hvor ens Tanke ofte har
faaet Lov til at færdes, som man har haft Lyst til at lade den vandre,
uden at være bundet af, at dette eller hint skulde være færdigt til
bestemt Tid, at et saadant Sted lægger man alligevel et Stykke af sit
Hjerte; og er man først hjemme, saa viser det sig, at trods den
umiddelbare Glæde over at drage derfra er der dog Steder og Timer
deroppe fra, som man kan længes efter.

D. 14. August naaede vi den snævreste Gennemfart i Simpson Strædet. Her
stoppede vi paa et forud aftalt Sted for at tage Afsked med Eskimoerne.
De havde maattet drage afsted fra Gjøa Havn, før Isen brød op, for at
kunne naa dette Sted, hvor de nu boede. Vi fik en hel Del Rensdyrkød
ombord, Eskimoerne havde været heldige med Jagten.

Og yderligere blev Besætningen forøget med en 8de Mand.

Medens de fleste Eskimoer ligesom de fleste andre Mennesker slaar sig
til Ro der, hvor de er født, og nøjes med kun i Tanken at foretage
større Rejser uden for de af Omstændigheder og Fødsel afstukne Grænser,
saa findes der ogsaa blandt dem, som blandt civiliserede Folk, enkelte,
der ikke kan finde Fred, men som maa ud og se lidt af den store
mærkelige Jord med deres egne Øjne, maa ud at møde de Even-

*) Til Resten af Rejsen se Kortene S. 63 og 127.3. Gennem
Nordvestpassagen.

115

tyr og de Farer, som Beretningerne om andre Lande og andre Folkeslag
altid er saa rige paa.

Og en saadan Mand var Mannireitscha.

Han havde en Gang talt til Kaptajn Amundsen derom og havde faaet Løfte
om at komme med. Det stemte godt overens med Kaptajnens Ønske. Hjemme
kunde nemlig en saadan Mand forklare de Sprogkyndige mange af de
Mærkeligheder, som vi ikke kunde trænge til Bunds i, da ingen af os
kunde tale Sproget tilstrækkelig godt. Efter et Aars Forløb eller saa,
kunde han vende tilbage over Hud-son Bugt til sine Stammefrænder.

Men »Manni«, som vi kaldte ham, skulde aldrig naa uden for Polarzonen.
I August Maaned 1906 omkom han for os paa Herschel Øen. Han var gaaet
ud i en Sejldugspram for at skyde Ænder, da vi laa inde paa Herschel
Øens Havn for at vente paa, at Isen skulde give sig. En Sømil fra
Skibet skete det. Vi saa ham staa op i Baaden, og pludselig falde
udenbords. Vor anden Baad

8*

laa paa Siden af os, og aldrig er vel nogen Baad blevet roet som den.
Men da Ulykkesstedet var naaet, var der intet at se til Manni, han var
forsvundet med sit Gevær, kun Prammen viste Stedet, hvor det var sket.

Det var den frejdigste Unggut, man kunde tænke sig, 16—17 Aar gammel.
Altid i godt Humør, altid kæk, altid hjælpsom. Vi havde lært at holde
af ham, og vi kom til at savne ham. Og det tør jeg sige, efter hvad jeg
kendte til hans Karakter, at han fortjente at komme til en af de bedste
Jagtpladser i sine Fædres Paradis, Maanen. —

Vi lettede fra vort sidste Mødested med Eskimoerne under megen Raaben
og Vinken. Kort efter passerede vi Stedet, hvor Strædet kun er 3A Sømil
bredt; her var vort lægeste Lodskud 3 Favne. Saa fortsatte vi Rejsen i
mere aabent Vand.

Længere Vest paa havde vi en meget vanskelig Passage mellem Øer af den
store Gruppe, der var blevet kortlagt paa Slædeturen om Foraaret. Isen
blokerede de bredere Passager, saa at vi maatte sno os frem i smalle
Aabninger mellem Holme og Skær. Vi maatte have Baad foran for
Oplodningens Skyld og maatte passere over Strækninger med kun 10 Fod
Vand, hvor Bunden med store Sten skinnede uhyggelig tydelig frem gennem
det stille klare Vand.

Vi slåp uden Uheld klar af Øerne. Thi vore Erfaringer fra den første
Sommers Sejlads, da vi stod Stræderne ind, havde lært os at gaa frem
med største Forsigtighed. Kun een Mand havde Frivagt ad Gangen, saa der
blev ikke megen Søvn til hver.

Vi var stadig plaget af Isen, indtil vi naaede Dease Strædet, Farvandet
mellem Amerika og Victoria Land. D. 17. August ankrede vi i Cambridge
Bugt, hvor Englænderen Kaptajn Collinson overvintrede3. Gennem
Nordvestpassagen.

med sit Skib »Enterprise« under Franklinefterforskningerne 1852—1853.

Collinson var kommet ind fra Bering Strædet og vendte samme Vej
tilbage. Nu var vi altsaa ude af de ubesejlede Farvande og kunde følge
Collinsons Rute, der stod mærket i vort Kort gennem enkelte Lodskud. Vi
vidste nu, at vi i hvert Fald havde dybt nok Vand for Resten af Turen.

Vi blev i Cambridge Bugt om Natten for at faa hvilet ud og for at
reparere Gaffelen, der var knækket under en Byge.

De to paafølgende Dage bragte dejligt Vejr. Der var ikke en Stump Is i
Farvandet, og Landet havde allerede længe været snefrit. Fjældet er her
en grønlig Kalksten, der gør, at Landskabet paa lidt Afstand ser ud,
som om det var dækket af den rigeste Plantevækst. I det sommervarme
Vejr kunde man gribe sig selv i at staa og kigge efter Huse og hvide
Villaer derinde, i den Grad saa det fredeligt og hjemligt ud.

Men ret længe ad Gangen har man det ikke fredeligt, naar man færdes i
ukendte Farvande. D. 20. August maatte vi ankre under Douglas Øen, idet
vi havde tilbragt Va Dag med at finde en Passage vestover. Hvad enten
vi forsøgte mod Nord eller Syd i Strædet, grundede det op. Saa blæste
det op, og vi blev nødt til at søge Læ for ikke at drive ned over
Grundene.

Næste Dag var det igen stille, og vi fandt da en Passage helt nede
under Fastlandet, mellem dette og et lille Skær. Hele den øvrige Bredde
af Strædet synes at være opfyldt af Grunde.

Vi fortsatte gennem Dolphin og Union Strædet og ud i det Farvand, som
af det engelske geografiske Selskab — det ledende paa Geografiens
Omraade — nu er døbt »Amundsens Golf«.118

Fra nu af kunde vi saa smaat begynde at vente andre Skibe, nemlig
Hvalfangere, og endelig d. 26. August oprandt den store Dag, da Raabet
lød »Skib i Sigte«. Jeg tror ikke der fandtes een ombord, som ikke fik
en Smule Feber ved den Lejlighed.

Det var Hvalfangerskonnerten »Charles Hansson«, Kapt. Mac Kennah. Vi
fik hurtig Baad i Vandet og roede over. Kapt. Mac Kennah modtog os med
den største Elskværdighed. Han havde selv været ude i nogle Maaneder,
saa at baade hans Nyheder og hans Grøntsager efter almindelige Begreber
havde tabt deres første Friskhed. Men for os, der nu havde været uden
Forbindelse med Civilisationen i to Aar og fire Maaneder, var de gode
nok.

Vi kunde ikke tøve længe hos den elskværdige Kaptajn, Tiden var kostbar
for os. Han gik til sin Hvalfangst, og vi fortsatte mod Vest.

Først d. 30. passerede vi Kap Bathurst, idet vi atter i Franklin Bugt
havde mødt vor gamle Modstander Isen og havde maattet sinke os ved
Basketag med den. Ved Kap Bathurst saa vi fire Hvalfangere, saa
Farvandet begyndte ligefrem at blive levende. D. 31. blev vi af Isen
tvunget til at ændre vor Kurs fra Vest til mere og mere mod Syd, og
blev saaledes tvunget ned over Flakvandet i den store Mackenzie Flods
Delta.

D. 1. September passerede vi atter to Hvalfangere. D. 2. September
havde Isen tvunget os helt ind under Land. Vi maatte fortøje ved en
Isskodse, der var ikke Plads for os til at krydse frem mod Vinden.

Næste Dag fortsatte vi, men kom kun en halv Snes Mil videre. Ved King
Pynt laa Isen klos i Land, end ikke en Robaad kunde komme frem. Vi
maatte atter fortøje.3. Gennem Nordvestpassagen.

Og dermed endte vor Sejlads, efter at vi kun havde haft sejlbart
Farvand i 14 Dage. Det havde været vor Kaptajns Hensigt at gaa ud af
Isen, om lian havde kunnet. Vort magnetiske Arbejde havde givet saa
gode Resultater, at det var af Betydning at faa vore Instrumenter
undersøgte, hellere end at udsætte dem for Paavirkning af endnu en
arktisk Vinter. De første Dage, vi laa ved King Pynt, gik der stadig
længselsfulde Patruljer op paa Toppen af Pynten for at se ud efter
aabent Vand. Men der blev mindre og mindre deraf, Nyis dannedes mellem
Skodserne og efter en Uges Forløb var vi klar over, at her maatte vi
blive. Saa rystede vi Sorgen af og log fat paa at møde Vinteren lige
saa vel udrustede som tidligere.

Vi laa ganske vist paa aaben Kyst. Men der var temmelig grundt langt
uden for os, saa at vi ikke risikerede at faa den svære Polaris ned
over os. Den vilde grundstøde udenfor.

Inde paa Land laa en strandet Hvalfangerskonnert »Bonanza«. Den havde
rendt Hul i Bougen om Sommeren ved at støde paa et Stykke Is, og for
ikke at synke havde Skipperen maattet løbe den paa Land. Han og Folkene
var gaaet i Baade til Herschel Øen, lidt længere vestpaa, hvor de
ventede at træffe andre Hvalfangere. Men 2den Styrmand, en Nordmand ved
Navn Christian Sten, blev tilbage paa Stedet for at redde, hvad reddes
kunde fra Skibbruddet. Han havde bygget sig en rummelig Hytte i Land.

Ogsaa vi bestemte os til at bygge i Land. Der var Materialer n<?k. Hele
Kysten er oversaaet med Drivtømmer som Mackenzie Floden i Tidens Løb
har ført ud fra de st<?re Skove i Nordamerika og aflejret paa Kysten Af
Drivtømmer, Sejldug og Græstørv120

byggede vi en udmærket Hytte med to Rum. Det inderste var Soveværelse,
beregnet til 4 Mand, det yderste var Køkken og Spiseværelse. Kun
Kaptajnen, Eskimoen Manni og jeg boede ombord, men gik ind og spiste i
Huset. Ogsaa et magnetisk og et astronomisk Observatorium blev bygget,
saa at der ogsaa her rejste sig en hel lille By.

35. King Pynt med Vraget af »Bonanza«.

Det meste af Vinteren var Per Ristvedt og Helmer Hansen jævnlig ude paa
Jagt. Det gjaldt om at skaffe fersk Mad til Kolonien. Landet her er
ikke saa jomfrueligt som vort forrige Vinterkvarter. I de sidste 15 Aar
har der aarlig overvintret flere Hvalfangere, mest paa Herschel Øen, og
de har stedse udsendt Jagtpartier for at skaffe deres Mandskaber fersk
Mad. Dette er ikke gaaet for sig, uden at Vildtbestanden har lidt
derved. Men ikke des mindre3. Gennem Nordvestpassagen.

holdt vore Jægere os ret godt forsynede. Udbyttet var mest Harer, der
lever i Tusindvis i Smaakrat, som man her sine Steder finder næsten
helt ned til Kysten. Jordsmonnet er en meget fed Muldjord, og overalt,
hvor der er en Smule Læ, vokser det frodigt op. Et Par Sømil fra Kysten
træffer man store Strækninger bevokset med Pilekrat, der er over Mands-

36. Vort Beboelseshus ved King Pynt.

højde, og en 30—40 Mil længere inde begynder den rigtige Granskov
allerede.

I Oktober Maaned forlod vor Kaptajn Skibet og rejste sydover til Fort
Yukon i Alaska, Telegrafens nordligste Endepunkt. Han vilde gerne
snarest mulig meddele hjemme, at vi hidtil var kommet godt frem. Han
kom først tilbage i Marts Maaned, da han gerne vilde bringe os alle
Efterretninger fra vore Hjem. Den største Nyhed af dem alle var den, at
Norge122

havde løst sin Forbindelse med Sverrig og valgt sig selv en Konge.
Begejstringen ombord var stor. Skibet blev klædt med Flag og Fest
afholdt. Saa selvstændig Nordmændene end var stillede i Forbindelsen
med Sverrig, saa havde det dog ligget og ulmet i enhver norsk Mands
Hjerte siden Adskillelsen fra Danmark, at helt sig selv det var de dog
ikke. Men nu skulde de staa paa egne Ben, Ben der havde vist sig at
kunne bære gennem saa mangen en Stordaad.

Begejstringen hjemme gav Genlyd i Hjerterne hos de Mænd, der havde
været med til at føre deres Fædrelands Flag frem til endnu en Sejr.

Medens Kaptajnen var borte, gik Arbejdet sin jævne Gang ved Stationen.
Her var ikke saa ensomt som i Gjøa Havn. Jævnlig havde vi Besøg fra
Hvalfangerne ved Herschel Øen. Ikke mindre end 11 af disse Skibe havde
Vinteren overrasket og tvunget til Overvintring, saaledes som den havde
tvunget os.

Mellem Skibene og Fort Mac Pherson, Hudson Bugt Kompagniets nordligste
Station ved Mackenzie Floden, var der ligeledes jævnlig Forbindelse.
Saaledes havde vi i Februar Besøg af en Officer af det engelske
Politikorps. Endvidere af en engelsk Opdagelsesrejsende, en Mr.
Harrison, der havde til Opgave at trænge ud i Beaufort Søen, den Del af
det arktiske Ocean, der ligger Nord for Alaska, for derude at søge
efter Land, som formenes at ligge deromkring. Han boede hos os en Nat;
det var utvivlsomt en Mand fuld af Begejstring og Energi, og han kendte
ikke til at skaane sig selv. Men noget Resultat af sin Tur fik han dog
ikke.

Eskimoer kom der stadig mange af. De fleste af dem kunde brække lidt
paa det engelske, saa de var ikke saa svære at forstaa som vore Venner
fra3. Gennem Nordvestpassagen.

Kong Williams Land. Men til Gengæld var de ej heller saa interessante
at studere. Civilisationen, saaledes som den er kommet til dem,
væsentligst gennem Hvalfangerne, har ikke forædlet Racen ; selv om den
har skaffet den en Hoben Redskaber til Brug i det daglige Liv, som
deres Forfædre end ikke kendte af Navn, saa har den i Tilgift givet dem
en Hoben Sygdomme, f. Eks. Tuberkulose, der har taget saa kraftig fat,
at Kyststrækningen efter Hvalfangernes Sigende nu kun bebos af
Halvdelen af, hvad der var, dengang Hvalfangsten begyndte.
Livsvil-kaarene har Hvalfangerne ej heller forbedret. Den megen Jagt
har skræmt Vildtet, saa at det kan være besværligt for Eskimoen at
fange sig Føden. Og Sager som Mel og Te er nu blevet ham
Nødvendighedsartikler, som han maa indkøbe til store Priser i Form af
Skind: Sortræv, Hvidræv, Bjørn og lignende.

37. Indfødte fra King Pynt med Klæder af civiliseret Oprindelse.124

Efter Kaptajnens Tilbagekomst begyndte vi saa smaat at tænke paa
Fortsættelsen af Rejsen. Vi vidste, at her ude i det aabne Ishav, og da
særlig i Mackenzie Deltaet, kunde vi vente at komme langt tidligere
afsted, end det var lykkedes os det foregaaende Aar. Vi var allerede
begyndt at glæde os. Alt var gaaet saa lykkeligt hidtil, alle
Efterretninger, Kaptajnen havde bragt os, var gode, Udsigterne til at
komme ud store.

38. Eskimofamilie ved King Pynt. Sommer.

Vi, som nu havde været, hvor ingen havde sejlet før, kunde da nok gøre
Regning paa at klare et Farvand, hvor der aarlig færdedes Snese af
Hvalfangere. Da blev vi midt i al vor Glæde truffet af et alvorligt
Slag, idet vi mistede vor Kammerat Gustav Wiik, Ekspeditionens yngste
Medlem. Han døde d. 31. Marts 1906 af en Lungesygdom.

Vi tør vel nok sige om os selv, vi der var med paa Gjøa-Ekspeditionen,
at vi alle stræbte at gøre vor Pligt. Men om Wiik kan det sikkert
siges, at han3. Gennem Nordvestpassagen.

gjorde mere end det. Hans Chet giver ham det Eftermæle, at han var en
sjælden trofast Arbejder, der støt passede sit Arbejde, om saa alle
Naturens onde Aander vilde hindre ham, naar han gik sin daglige Gang
til Instrumenthuset. Den mest bidende Kulde, Snefoget og den hvirvlende
Vind formaaede ikke at standse ham. Da vort Arbejde var endt og Instru-

39. Gustav Wiiks Grav paa King Pj'nt.

menterne taget bort, satte vi hans Kiste ind i Observatoriet, hvor han
havde haft sin daglige Gang. Huset kastede vi til med Jord og lagde
blomstrende Græstørv derover, at ogsaa de kommende Foraar maa dække
hans Grav med Blomster. Der ligger han nu, og fra hans ensomme Grav ser
inan ud over Ishavets mægtige Flade. Hans Kiste klædtes med Norges rene
Flag. Det vil smuldre hen, som hans Lig og hans Navn. »Fare hen, fare
hen«, syn-126

ger Vinden over hans Grav. Men vi Mennesker ved, hvor meget hele
Slægten skylder dem, der er faldet — navnløse — paa Ærens Mark.

I Juni Maaned flk vi to nye Mand ombord, to flinke Folk, som blev
overladt os fra Hvalfangerne. Kaptajnen ønskede ikke mere at tage
personlig Del i Vagten nu, da det ikke var nødvendigt længere, og en
Erstatning maatte vi yderligere have for vor døde Kammerat.

Mackenzie Floden brød op og skyllede Strømme af varmt Ferskvand ud i
Oceanet. Der dannede sig aabent Hav udfor Mundingen. Det videde sig ud
til Siderne, banende sig frem langs Land. Den 3. Juli kom vi løs af
Vinterlejet og gik saa om og lagde os ved Siden af »Bonanza«. Den ståk
saa meget dybere end »Gjøa«, at vi kunde hale hen foran eller agter
folden , hvis der skulde komme saadanne Ismasser drivende Øst eller
Vest fra i Landaabningen, at vi vilde mene det sikrest at gaa af Vejen.

Den 12. kunde vi fra Toppen af Højderne se, at der mellem os og et
stort aabent Hav kun laa et Bælte af Drivis, der fastholdtes af større
grundstødte Isskodser. Ved at holde først et Stykke Øst efter i
Landvandet kunde det lykkes os at komme ud i det aabne Vand og begynde
Hjemrejsen. Saa lettede vi, gav Wiiks Grav vor sidste Hilsen med Flaget
og lod staa til hjemover.

Vi naaede dog ikke længere i første Stræk end til Herschel Øen; der
maatte vi søge Havn, og først efter tre forgæves Udfald lykkedes det os
at trænge gennem Isen. Vi var de første, der rundede Kap Barrow,
Amerikas nordvestligste Pynt; de store Hvalfangere, der var mindst lige
saa ivrige til at komme ud som vi, havde vi ladet bag os. Sidste Dag,
vi3. Gennem Nordvestpassagen.

40. Kort over Nordvestpassagen med »Gjøas". Rute.128

var i Isen, bøjede vi Skrueakslen ved, at Skruen stødte paa et Stykke
Is. Det var et mærkeligt Held, at det ikke skulde ske før.

Den 22. August rundede vi Pt. Barrow. Her laa vi til Ankers en Dag,
idet der her laa en Del Skibe med Proviant til de indefrosne
Hvalfangere.

Vi mødte ogsaa Skonnerten Duchess of Bedford, det Skib, paa hvilket
Ejnar Mikkelsen var ude for at søge nyt Land i Beaufort Havet.

Det var morsomt at træffe en rigtig Landsmand igen og da særlig en Mand
som Mikkelsen. Men vor Tid var knap, nu skulde vi jo hjem. Vi gav ham
vore Ønsker om Held, som desværre ikke gik i Opfyldelse, og styrede saa
videre mod Syd.

Den 31. August stod vi for stiv Kuling Bering Strædet ind, nu var
Nordvestpassagen fuldendt. Kaptajnen kaldte os sammen agter og takkede
os for Rejsen, og det skal siges til hans Ros, at vi gengældte ham
Takken alle som een.

Saa drejede vi under for Natten; det var et forrygende Vejr, saa
haardt, at vi skørede Gaffelen. Dette blev bestemmende for vor
Hjemrute, idet vi mod Kaptajnens Ønske blev tvunget til at anløbe Nome,
en Guldgraverby ved Bering Havet.

Vi kom ikke til at angre denne nye Bestemmelse, thi Nome By gav os i
Sandhed en kongelig Modtagelse. Og hvor jeg mindes Forandringen! Den
ene Nat Storm under Kap Prince of Wales med Bælgmørke og Havari, den
næste Champagne i Byens fineste Hotel.

I Nome bestemte Kaptajnen sig til med Damper at tage de magnetiske
Instrumenter ned til Byen Sitka i Alaska, hvor der findes et stort
amerikansk Observatorium. Han kunde da faa de fornødne Kontrol-3.
Gennem Nordvestpassagen.

129

41. Ekspeditionens Deltagere ved Ankomsten til Nome. I Forgrunden fra
venstre: Amundsen, Ristvedt, Lindstrøm, Helmer Hansen; i Baggrunden: G.
Hansen, Lund.130

maalinger foretagne, og endda naa San Francisco samtidig med »Gjøa«.

Han overgav mig Kommandoen over Skibet, og d. 6. September lettede vi
fra Nome. Men om denne Del af Turen skal der intet berettes her; thi om
Sømandslivet, saaledes som det former sig paa de store Have, er der
skrevet mere og bedre, end jeg formaar det. Kun saa meget skal siges,
at lille »Gjøa« saa ikke ud af ret meget nede mellem to Stillehavs
Stormsøer. Ogsaa den Del af Rejsen blev dog lykkelig gennemført, og d.
19. Oktober 1906 stod vi ind gennem »Golden Gate«, San Franciscos
smukke Indsejling.

Dermed var Maalet naaet. Det vilde være for tidsspildende at sejle
»Gjøa« rundt Kap Horn, saa at vi bestemte os til at vende hjem over
Amerika og Atlanterhavet. —

Vi sejlede ud under Nøjsomhedens og Farernes og Strabadsernes Fane, og
vi vendte hjem under Festernes og Æresbevisningernes. Begge Oplevelser
er uforglemmelige. Men naar vi senere har mødt hinanden, vi Kammerater
fra »Gjøa«, saa har vore Tanker dog mest beskæftiget sig med den første
Del og med vore Oplevelser i det store hvide Rige under
Polarstjernen.BILLEDER OG KORT.

